Korak po korak - Bebac.com\nKomentari za tekst "Korak po korak"\nMoj ima skoro 5. To znaci da pored tog "Sedis na ekserima i mirno u sebi se molis da se ne polomi, a kad padne molis Boga da ustane." postoje i "Pokusavas da ne odgovoris sa dobro poznatim "Zato sto ja tako kazem!" zato sto ti postavlja isto pitanje 268 puta." kao i "Koliko treba dugo da bude u kazni da bi stvarno bio kaznjen?!" i "Koliko puta treba da mi ponovi sta sam mu rekla da bih bila sigurna da me je konstatovao da postojim?!"\nHa ha kod nas je: Da li ga pustiti da se penje dokle hoće i tiho u sebi govoriti „Očenaš“?\nOvog meseca puni dve... Isto sklapanje rečenica i opsednut je markama automobila!


Grad Visoko i Grad Šabac potpisali Sporazum o međusobnoj saradnji – Visoko.ba\nGrad Visoko i Grad Šabac danas su potpisali Sporazum o saradnji kojim uspostavljaju poslovno tehničku saradnju u okviru svojih nadležnosti. Tim povodom gradonačelnica Babić upriličila je prijem za gradonačelnika Grada Šapca, Nebojšu Zelenovića i predsjedavajućeg Skupštine Grada Šapca, Nemanju Pajića.\nSaradnja dva grada obuhvata stratešku saradnju u prenošenju znanja i tehnologija, zajedničkom planiranju i izvođenju donatorskih projekata u zemlji i inostranstvu sa naglaskom na aktivnu politiku zapošljavanja, usavršavanja i osposobljavanja razvojnih trening centara i inkubatora, obnovljivih izvora energije i drugih aktivnosti, a s ciljem ekonomskog rasta i razvoja jedinica lokalne samouprave.\n„Šabac ima jako dobre odnose sa gradovima u regionu i saradnju na višim nivoima, te su iskusni u apliciranju prema projektima EU. Na taj način su ostvarili dobre rezultate i povukli veliki broj sredstava EU u svoj grad. Naša namjera je da koristeći njihova iskustva zajedno sa njima sva ta sredstva dovedemo u Visoko i u BiH, jer zemlja koja prednjači da bude članica EU treba se aktivno uključiti u te procese. Sva znanja koja steknemo kroz ove projekte, pomoći će nam u narednom periodu i kroz aplikacije prema fondovima EU jer očekujemo realizaciju naših dugoočekivanih projekata“ – izjavila je na sastanku gradonačelnica Babić.\nSporazumom je obuhvaćena i međusobna saradnja na drugim istraživačkim projektima u skladu sa relevantnim zakonskim propisima. Kao prvi zajednički projekat dva grada, a na temelju ovog Sporazuma radit će se na aplikaciji na dodjeli bespovratnih sredstava u okviru drugog poziva za podnošenje prijedloga za program prekogranične saradnje za period 2014 – 2020 Srbija – BiH, u oblasti prekvalifikacije radne snage, a paralelno će se raditi na realizaciji SEED projekta koji je već uspješno implementiran u Gradu Šapcu, a odnosi se na „Podršku za razvoj obrazovanja i zapošljavanja“.\nTim povodom gradonačelnik Grada Šapca, Nebojša Zelenović spomenuo je važnost odluke o saradnji u ovom regionu, te da sve što se radi treba da bude korisno za građane koje predstavljaju, nadajući se da kroz različite programe zajednicki mogu da dođu do najvažnijih tema građane. Također, iskazao je zadovoljstvo zbog potpisanog Sporazuma u nadi da će se učvrstiti veza sa gradovima u regionu.\nCilj saradnje dva grada jeste razmjena dobrih praksi i već stečenih iskustava u različitim međunarodnim projektima koje su Grad Šabac i Grad Visoko već realizovali, te uspostavljanje međusobnog povjerenja i tolerancije između jedinica lokalne samouprave Bosne i Hercegovine i Srbije.\nNa ovaj način Grad Visoko i Grad Šabac počinju sa pripremnim aktivnostima u stvaranju modela koji će biti osnova za predpristupne aktivnosti u procesu evropskih integracija.\n← Još jedan jak zemljotres pogodio BiH\nVlada ZDK prihvatila inicijativu za reviziju diplona u javnom sektoru →\nVahid Ramić, dopredsjedavjući GV Visoko: Čestitka uz Novu hidžretsku godinu


O krajnjem cilju tekućih ženevskih pregovora o iranskom nuklearnom programu, kolega Branko Mikašinović razgovarao je sa politikologom i autorom, Brusom Fajnom.\nFajn: “Najveća prepreka postizanju sporazuma izmedju Zapada i Irana o njegovom nuklearnom programu po mom mišljenju je psihološki momenat koji je zahvatio tu zemlju, a to je da ona veruje da SAD žele da smene režim i parališu njegov nuklearni program. Teheran razmišlja ovako: Zapad je već jednom svrgnuo iranski režim na čelu sa Mosadekom, kao i režim u Libiji, koja nije imala nuklearno oružje. Zašto ne bi i sadašnju iransku teokratsku upravu? Dakle, imperativna garancija iranske nezavisnosti je, kako Teheran smatra, steći nuklearno oružje, koje već poseduju i neke druge zemlje, pa zašto ne bi i Iran, jer to ne bi bio nikakav presedan, posebno u svetlu izraelskog nuklearnog arsenala.”\nGlas Amerike: Šta je onda krajnji cilj sadašnjih ženevskih razgovora?\nFajn: “Tu imate dva pristupa i koncepta. Cilj Irana je da se smanje ili ukinu ekonomske sankcije, ali i da nastavi sa svojim nuklernim programom. Teheran smatra da bi nuklearno oružje bio preventivni i bezbednosni faktor koji bi onemogućio reprizu libijskog scenarija ili agresivnost Izraela. Cilj Zapada je da se postepeno ukine iranski nuklearni program, što ostavlja veliki medjuprostor izmedju dve pregovaračke pozicije koji bi trebalo premostiti na razgovorima. To medjutim nije verovatno.”\nGlas Amerike:Da li je Iran u pravu kada tvrdi da “ima pravo” na obogaćivanje uranijuma?\nFajn: “Na osnovu medjunarodnog prava ni jednoj zemlji se ne daje pravo na proces obogaćivanja uranijuma. Medjutim, istina je da prema Sporazumu o neširenju nuklearnog oružja svaka zemlja ima pravo na mirnodopsku upotrebu nuklearne energije, ali nema pravo na ogobaćivanje uranijuma. Iran bi, medjutim, mogao da dobije, odnosno kupi, uranijum za nuklearne reaktore, a ne da ga proizvodi, jer to nagoveštava mogućnost da izbegne kontrolu i koristi takav uranijum za proizvodnju nuklearnog oružja. Iran bi na taj način izbegao prebleme sa Zapadom. Najbolja i najneutralnija analiza ove situacije je - da li pravo na procesovanje uranijuma u mirnodopske svrhe uključuje i pravo na obogaćivanje uranijuma i do koje mere?”


Sajam turizma u Berlinu otkazan zbog epidemije › Made-in-Germany.rs\nOvogodišnji Međunarodni sajam turizma u Berlinu ITB, na kojem je od 4. do 8. marta trebalo da se okupi oko 10.000 izlagača, otkazan je zbog epidemije novog korona virusa, saopštili su organizatori te manifestacije.\nBerlinski sajam turizma je odložen po preporuci saveta Ministarstva zdravlja i ekonomije nemačke prestonice i nakon što je organzatorima naloženo da uvedu striktnije kontrole potencijalnih posetilaca, prenosi agencija Rojters.\nNaime, od organizatora je traženo da svaki posetilac mora da dokaže da nije doputovao iz regiona visokog rizika i da nije imao kontakte sa ljudima iz rizičnih regiona, što su organizatori ocenili kao nemoguće da se izvede.\nPosle otkazivanja Sajma automobila u Ženevi, berlinski sajam turizma je druga velika međunarodna privredna manifestacija koja je od početka ove godine otkazana zbog rizika od širenja korona virusa.\nOtkazan CeBIT 2019. zbog pada interesovanja\nPočeo jubilarni 20. Sajam turizma u Nišu\nSutra počinje beogradski Sajam turizma\nPočinje najveći svetski sajam turizma ITB Berlin\nSigurnost Vindousa 7 Vlada Nemačke plaća 886.000 $


Humanitarno veče za Nikolu uz Topalka i druge zvezde (Foto) - Muzika - Region - Vesti - Svet Plus\nHumanitarno veče za Nikolu uz Topalka i druge zvezde (Foto)\nU sredu, 3. aprila u beogradskom klubu "Teatro" održaće se velika humanitarna žurka u cilju pomoći mladom Nikoli Mrkajiću kome je hitno potrebno lečenje u Moskvi.\n11:28 29. MAR 2013.\nU toku večeri sve goste zabavljaće popularni pevač Milan Topalović Topalko zajedno sa "For you" bendom, a svoje prisustvo potvrdile su i mnoge pevačke zvezde poput Baneta Mojićevića, Jelene Grebec, Milana Mitrovića, Ivane Pavković i mnogih drugih.\nNikola je kao devetnaestogodišnjak doživeo tešku saobraćajnu nesreću. Nakon više od tri meseca provedenih u komi i obilnog krvarenja u mozgu, njegova mladost i želja za životom su uspeli da se izbore sa velikim povredama. Teške povrede glave ostavile su posledice na motoriku, koordinaciju pokreta i osećaj za ravnotežu, a nakon posete raznim rehabilitacionim centrima u Srbiji, Nikola je bio primoran da nastavi lečenje u Rusiji. Sam ciklus lečenja transplatacijom matičnim ćelijama vrlo je skup, a za sledeći Nikolin odlazak, koji je zakazan za 13. maj, potrebno je 6.800 eura.\nŽurka za pomoć Nikoli počinje u 22h, a ulaz će se naplaćivati 250 dinara. Sav prihod od ove večeri biće uplaćen u Nikolin fond, uz nadu da će biti dovoljan za Nikolin put i lečenje u Moskvi, kako bi nastavio da živi život dostojan svoje mladosti.


Putin: Prelazak na hrišćanstvo početak ruske države\nTanjug 28. jula 2018. 15:53\nMOSKVA – Ruski predsednik Vladimir Putin izjavio je danas da prelazak na hrišćanstvo pre više od 1.000 godina na teritoriji Kijevske Rusije predstavlja početak formiranja same ruske države.\nRuski predsednik rekao je da je primanje hrišćanstva bilo „početna tačka za formiranje i razvoj ruske države, iskrenog duhovnog rođenja naših predaka, određivanja njihovog identiteta“.\n„Identiteta, cvetanja nacionalne kulture i obrazovanja“, rekao je Putin obraćajući se hiljadama okupljenih šveštenika i vernika kod velike statue posvećene knezu Vladimiru ispred Kremlja.\n„Narodi koji su prihvatili hrišćansku veru kao svoju, mogli su da dostignu neverovatne visine u politici, umetnosti, literaturi, nauci, ali i u ekonomskoj delatnosti. Stekli su neverovatno iskustvo zajedništva, koje je u više navrata spasavalo, jačalo i podržavalo našu državu u najgorim trenucima“, ukazao je on.\n„Naš sveti dug je da očuvamo i umnožimo taj duh za nova pokolenja. Veoma je važno to što savremeno društvo brine o jačanju moralne podrške. Ogroman uticaj imaju i humanitarne i obrazovne organizacije“, ocenio je ruski predsednik.


Beogradski sajam: Ne propustite poslednja tri koncerta na Novogodišnjem festivalu – Balkanekspresrb.rs\nZvonka Bogdana i njegovu muziku svakako ne treba posebno predstavljati. Dovoljno je da najavimo da ovaj legendarni starogradski pevač nastupa u utorak, 29. decembra “Kod Jelena u hali 4”. Koncert počinje u 19 časova\nInfo: PRESS STEVO BATIĆ\nDO Nove godine ostalo je samo nekoliko dana i Beogradski novogodišnji festival ulazi u svoju završnicu. Brojni koncerti “Kod Jelena u hali 4” već su za nama, ali pred nama su još tri koncerta koja ne treba propustiti.\nU ponedeljak, 28. decembra na koncertnoj sceni Beogradskog sajma još jednom svira METEOR – Mega Tezga Orkestar, koji će predstaviti beogradsku noćnu scenu i 17 veličanstvenih kafanskih heroja. Uz dobro poznate pesme iz kultnih gradskih kafana i klubova, METEOR će još jednom pokušati da dočara beogradsku boemsku noćnu atmosferu.\nZvonka Bogdana i njegovu muziku svakako ne treba posebno predstavljati. Dovoljno je da najavimo da ovaj legendarni starogradski pevač nastupa u utorak, 29. decembra “Kod Jelena u hali 4”. Koncert počinje u 19 časova.\nPozivamo vas da nam se pridružite i u sredu, 30. decembra, veče uoči dočeka Nove godine i da budete deo velike žurke za kraj. Nastupa Koktel bend koji svira “sve od svih”. Oni će izvoditi muziku koja se prethodnih dana, od 18. decembra, slušala na Festivalu, podsetiće na koncerte koje smo već odslušali i na najbolji način će najaviti doček 2016. godine.\nBeogradski sajam vam želi dobrodošlicu i još jednom podseća Beograđane i goste prestonice da su svi koncerti besplatni. Dođite i uživajte.♦\nNBS: Čokoladice za finansijsku edukaciju građana


Avion "crtao" srca na nebu u čast tek venčanog para - Venčanje Magazin | Venčanja - Venčanice - Venčanja poznatih\nPosetioci sajta koji pokazuje putanju svih aviona na svetu sigurno su bili zbunjeni kada je jedan avion iscrtao dva srca oko Malte. Evo o čemu je reč…\nVerujemo da su kontrolori i posetioci sajta flightradar24.com mislili da nešto nije u redu s ovim servisom kada su iznad ostrva Malta ugledali dva srca koja su nastala od putanje aviona. Sa sajtom je bilo sve u redu, a iza neobične putanje aviona krije je veoma romanitčan razlog.\nOva dva srca bila su „nacrtana“ u čast pilota Čarlsa Borga Đulijana i stjuardese Džulije Lin Slibe, koji su zaposleni u kompaniji Air Malta. Ovaj par se venčao na aerodromu na Malti, a zatim su sa prijateljima, kolegama i porodicom poleteli na nezaboravno romantično putovanje u obliku dva srca.\nKompanija Air Malta je čestitala svojim zaposlenima na venčanju, a predstavnici ove firme su izjavili da se par tako pridružio svojim kolegama koji su svoje životne partnere pronašli na radnom mestu. Ovakvih parova u kompaniji Air Malta ukupno ima 25.


RTCG - Radio Televizija Crne Gore - Nacionalni javni servis :: Politika :: Drobnič: Pred CG obimniji i složeniji proces\nTežak put ka EU 20. 12. 2012. 15:40 >> 15:47 0\nTežak put ka EU\nDrobnič: Pred CG obimniji i složeniji proces\nPodgorica, (MINA) - Početak pregovora predstavlja i početak novih i mnogo kompleksnijih odnosa Evropske unije (EU) i Crne Gore, ocijenio je šef Delegacije Evropske unije u Podgorici, ambasador Mitja Drobnič.\nOn je u intervjuu Pobjedi rekao da će u nastavku proces postati mnogo složeniji i obimniji ocjnenjujući da u tome nema loših strana, već samo izazova za Crnu Goru.\n"Nakon obnove samostalnosti države, ovo je najsloženiji proces sa kojim se država suočava. Početak je obećavajući ali već možemo pretpostaviti da će mala administracija predstavljati negativnu okolnost koja se može neutralisati dobrom organizacijom", rekao je Drobnič.\n"Želim da istaknem na osnovu sopstvenog iskustva, i tu mislim na Sloveniju, da male države ne mogu priuštiti sebi da budu prosječne, već moraju biti iznad prosjeka kako bi njihova uspješnost bila vidljiva, ali i opipljiva za građane", kazao je Drobnič odgovarajući na pitanje kako danas, nakon pola godine mandata, gleda na dobre i loše strane evrointegracijskih procesa Crne Gore.\nOn je istakao da Delegacija EU očekuje da nova Vlada nastavi da bude posvećena evropskim integracijama, kao što je bila prethodna.\n"Možemo da konstatujemo dobar uspjeh prethodne Vlade, jer je Crna Gora tokom njenog mandata postala kandidat za članstvo u Evropskoj uniji i u junu ove godine otvorila pristupne pregovore. Iskreno se nadam da će Crna Gora nastaviti istim tempom da napreduje ka Evropskoj uniji", rekao je Drobnič.\nOn je poručio da je „veoma važno da sve grane vlasti budu uključene u proces i pokažu posvećenost reformama".\n"Pored Vlade i crnogorski parlament će imati značajnu ulogu u usklađivanju i donošenju zakona i propisa, kao i nadgledanju realizacije reformi. Sudstvo kao treća grana", kazao je Drobnič.


Nuhodžić se sastao sa komandantom NATO snaga na Kosovu | Kodex.ME\nNuhodžić se sastao sa komandantom NATO snaga na Kosovu\nMinistar unutrašnjih poslova Mevludin Nuhodžić i direktor Uprave policije Slavko Stojanović sastali su se danas sa komandantom KFOR-a na Kosovu, general majorom Salvatoreom Kuoćijem.\n12. 02. 2018 - 17:19 Autor: Kodex\nSagovornici su razmijenili mišljenja o modalitetima i intenzitetu saradnje Crne Gore i Kosova u oblasti policijskih poslova.\nOsvrnuli su se na uspostavljanje Zajedničkog centra za policijsku saradnju između Crne Gore, Kosova i Albanije, koji je u maju prošle godine otvoren u Plavu.\nZaključili su da ovakav vid saradnje doprinosi daljem razvoju dobrosusjedskih odnosa, jačanju zajedničkih granica i borbi protiv kriminala.\nIstičući značaj dobre saradnje crnogorske policije sa KFOR-om, Nuhodžić je kazao da će Crna Gora nastaviti da pruža doprinos stabilnosti i bezbjednosti u regionu.


ŠKOLA ZA PRIPREMU I PROVEDBU EU PROJEKATA - Apriori BH\naprioribh, euprojekti, pripremaprojekata, radionica, seminar\nUkoliko pripremate aplikaciju na prvi poziv za dostavljanje projektnih prijedloga IPA Prekogranični program Bosna i Hercegovina – Crna Gora koji je otvoren do 2.12.2016. ili na neki drugi poziv za projekte otvoren od strane Međunarodnih organizacija prisutnih u Bosni i Hercegovini, važno je na kvalitetan način, koristeći određenu metodologiju popuniti projektnu prijavu.\nU okviru Project Cycle Management (PCM) metodologije koja se koristi za pripremu prijedloga projekata, važno je uraditi analize s ciljem dolaska do kvalitetnog logičnog okvira u kojemu su uključene aktivnosti i budžet na projektu. Važno je i znati što učiniti nakon što dobijete odobrenje za finansiranje Vašeg projekta, kako provesti PRAG procedure javnih nabavki, kako uskladiti partnere i rasporediti budžet i radne aktivnosti.\nTijekom trodnevne radionice pod nazivom Škola za pripremu i provedbu EU projekata učesnici će savladati sve potrebne detalje vezane uz pripremu i provedbu EU projekata. Škola se održava u Banja Luci od 16. do 18.11. u organizaciji Agencije za profesionalno usavršavanje Apriori BH. Voditeljica škole je Meliha Gekić Lerić menadžerica Poslovnog inkubatora Tehnološkog parka „INTERA T.P.” u Mostaru, koja ima preko 16 godina praktičnog iskustva i na desetine odobrenih i uspješno implementiranih projekata.


Gutereš: Pandemija ne treba da služi da uguši kritike | Insajder\n"Koristeći pandemiju kao izgovor vlasti nekih zemalja preduzele su oštre bezbednosne mere, usvojile hitne mere da uguše neslagajuće glasove, ukinu najosnovnije slobode, ućutkaju nezavisne medije i blokiraju rad nevladinih organizacija" rekao je šef UN.\nSavet zaseda u vreme kada raste zabrinutost po pitanjima kao što je vojni puč u Mjanmaru, hapšenje ruskog opozicionara Alekseja Navaljnog i situacijama za ljudska prava u zemljama poput Etiopije i Šri Lanke.\n"Restrikcije vezane za pandemiju služe kao izgovor da podriju izborne procese, oslabe opozicione glasove i uguše kritike", rekao je Gutereš.\nGutereš je dodao da su branioci ljudskih prava, novinari, advokati, aktivisti i čak zdravstveni profesionalci bili na meti hapšenja, gonjenja ili mera zastrašivanja ili nadzora zbog kritikovanja mera za suzbijanje pandemije ili čak neuvođenje mera.\nPored toga pristup vitalnim informacijama je ponekad bio blokiran dok su se dezinformacije množile, čak od strane nekih vođa, rekao je on ne navodeći imena.\nGutereš je veliki deo svog godišnjeg obraćanja pred Savetom UN za ljudska prava posvetio pandemiji kovida19, ističući da je ona pojačala osetljivost i poremetila živote stotina miliona porodica koje su izgubile posao ili su im se istopili prihodi.\n"Pandemija je neproporcionalno pogodila žene, manjine, starije, hendikepirane osobe, izbeglice, migrante i autohntono stanovništvo", rekao je on i dodao da je ekstremno siromaštvo poraslo i da su godine napredovanja po pitanju jednakosti poništene.\nOn je takođe osudio "vakcinski nacionalizam" i rekao da "deset zemalja dele između sebe tri četvrtine doza vakcina protiv kovida19 datih do sada".\n"Nesposobnost da se postigne ravnopravan pristup vakcinama predstavlja novi moralni propust i vraća nas unazad", rekao je on.\nGutereš je takođe osudio rasizam, diskriminaciju, ksenofobiju i transnacionalnu pretnju "bele supremacije" i neonacističkih pokreta i terorizma sa rasnom i etničkom motivacijom.\nSavetu će se obratiti državni sekretar SAD Entoni Blinken, a takođe se očekuju obraćanja zapadnih ministara spoljnih poslova uključujući nemačkog ministra Haika Masa i Dominika Raba iz Britanije.


Članovi Disciplinske komisije FSS na osnovu sakupljenih materijala sa prethodnih utakmica doneli su odluka da se oba kluba kazne novčano zbog prekomerne upotrebe pirotehnike i nesportskog ponašanja navijača.\nAktuelni šampion Srbije kažnjen je sa 500.000 dinara, dok će Partizan u kasu FS Srbije uplatiti 300.000 dinara. Kazne su izrečene pred 158. “večiti” derbi koji će biti odigran u Humskoj, 23. septembra.\nKUP SRBIJE U FUDBALU Žreb ovog puta NIJE SPOJIO "VEČITE", Zvezda i Partizan po dva puta na Mladost i Radnički!\nBEZ TANDEMA NA RUSE Muslin: Ljajić je povređen, Milinković-Saviću ne odgovara formacija\nSelektor fudbalera Srbije Slavoljub Muslin oslobodio je obaveza Adema Ljajića i Sergeja Milinkovića-Savića koji neće putovati u petak sa reprezentacijom u Monte Karlo gde "orlove" dva dana kasnije očekuje poslednja provera sa Rusijom.\nDejan Milovanović se ipak vraća u Zvezdu!\nBivši fudbaler Crvene zvezde a danas igrač francuskog Lensa Dejan Milovanović ipak će se tokom jula vratiti na Marakanu i potpisati sa crveno-belima novi ugovor, tvrdi u današnjem izdanju list Sport.\n"Romantičari" slave jubilej utakmicom protiv Dinama iz Moskve\nTrener OFK Beograda Dejan Đurđević rekao je da mu je drago što će njegov mladi tim imati priliku da protiv moskovskog Dinama vidi gde se nalazi u odnosu na ekipe iz jedne od najboljih evropskih liga.\nU četvrtak žreb za Kup Srbije u fudbalu\nU četvrtak, 14. septembra, u 13 sati će u Sportskom centru FSS u Staroj Pazovi biti održano izvlačenje parova šesnaestine finala Kupa Srbije.\nEverton: Zavoleo sam Srbiju i vaš narod, ali suze su same išle jer sam 90 minuta trpeo rasizam!\nPartizanov brazilski fudbaler Everton Luiz istakao je posle prvenstvene pobede nad Radom (0:1) da se rasplakao po okončanju susreta jer je trpeo strašne uvrede od strane domaćih navijača, i to na rasnoj osnovi.\nLET "ORLOVA" Srbija u plusu, i to je moguće\nReprezentacija konačno liči na pobedničku vojsku, promenjenog mentaliteta, pa ne čudi što će prezimiti u kvalifikacijama za veliko takmičenje, što nije bio slučaj u prethodna tri ciklusa.\nDr Nele Karajlić: Trofej Lige šampiona za 100. rođendan Partizana\nEmocija, sreća, ponos obeležili su proslavu 70. rođendana Partizana. A za nove rođendane poželeli su nove trofeje. I onaj najvredniji.


Rada Divac predložena za novog vd direktora Centra za socijalni rad - PPmedia\nPosted on\t2 септембра, 2020 11:48 am by adminpp033\nPrijepolje – Nakon skoro 18 meseci od kako je pravosnažnom presudom Apelacionog suda u Kragujevcu poništeno rešenje o imenovanju direktorke Centra za socijalni rad u Prijepolju Sabire Hadžiavdić na to mesto, Opštinsko veće pokrenulo je postupak njenog razrešenja i sprovođenja pravosnažnosti sudske presude. Za vd direktora predložena je Rada Divac, dugogodišnja radnica ove ustanove.\nZgrada u kojoj su smeštene prostorije Centra za socijalni rad, foto: A.Rovčanin\nVeće je donelo odluku da zatraži saglasnost Ministarstva za rad, boračka i socijalna pitanja kako bi se sprovela zakonom predviđena procedura imenovanja novog direktora. Konačnu reč na predlog Opštinskog veća daće odbornici lokalnog parlamenta na prvom narednom zasedanju koje bi trebalo se održi sredinom septembra.\nInače, zbog brojnih zloupotreba u Centru za socijalni rad policija je hapsila odlazeću direktorku te ustanove kao i jednu službenicu. Nakon desetak dana provedenih u pritvoru i podnošenja krivične prijave one su puštene da se brane sa slobode.\nОзнаке: Centar za socijalni rad, Prijepolje


Uskoro jedinstveno tržište rada Srbije, Severne Makedonije i Albanije - CorD Magazine Uskoro jedinstveno tržište rada Srbije, Severne Makedonije i Albanije - CorD Magazine\nGrađani Srbije, Severne Makedonije i Albanije uskoro će moći da se uz identifikacione brojeve “Otvorenog Balkana” zaposle u tim zemljama bez ikakvih daljih administrativnih barijera.\n“Izdavanje prvih identifikacionih kartica, koje će omogućiti slobodan pristup tržištu rada na Zapadnom Balkanu, očekuje se tokom Samita Otvorenog Balkana 7. i 8. juna na Ohridu”, najavio je Nenad Đurđević, savetnik predsednika Privredne komore Srbije na panelu “Vetrovi balkanskih promena – kako menjamo naš region” u okviru Open Balkan foruma koji je organizacija “Limbek” održala u Beogradu.\nOn je rekao da Privredna komora Srbije, zajedno sa privrednim komorama Severne Makedonije i Albanije, poslovnom zajednicom aktivno učestvuje i daje podršku vladama u sprovođenju inicijative Otvoreni Balkan kao i da je prioritet dalja implementacija dogovorenih sporazuma.\nNavodeći kao glavni izazov postizanje ciljeva u zadatim vremenskim okvirima, Đurđević ističe da je za bržu realizaciju i usaglašavanje administracija neophodno formirati implementacione i nadzorne organe na nivou inicijative Otvoreni Balkan, koji bi pratili implementaciju i realizaciju celog procesa. On je naveo da je “Otvoreni Balkan otvoren za sve ekonomije regiona, uz poruku da samo zajedno možemo odgovoriti na izazove u poslovanju i privući strane investitore u region.\nKaže i da ekonomije Zapadnog Balkana imaju zajedno oko 18 miliona stanovnika i bruto domaći proizvod od 111 milijardi evra, što je manje nego što ima Češka čiji BDP iznosi 250 milijardi evra.\n“Zato je važno da na operativnom nivou, zajedno sa poslovnom zajednicom i predstavnicima ministarstava i stručnih službi pronađemo rešenja, adekvatne protokole i usaglasimo rad stručnih službi sa ciljem harmonizacije i izdavanja potrebnih sertifikata za proizvode koji će biti priznati u sve tri zemlje. Time bi se znatno olakšalo poslovanje kompanija u regionu”, rekao je Đurđević.\nOn je dodao da konkretni rezultati ove inicijative mogu da doprinesu i pomacima u Berlinskom procesu koji trenutno stagnira.\n“Najvažniji cilj inicijative Otvoreni Balkan je da doprinese boljem životu građana regiona kroz omogućavanje slobodnog protoka robe, kapitala, usluga i ljudi, i važno je da se ova inicijativa što više promoviše jer saradnja na ekonomskom nivou može da stvori snažne preduslove za politički napredak i saradnju”, zaključio je Đurđević.


"AKO NE DOĐEM, UMREĆE" Svakog dana pređe 70 kilometara da bi ispunio PLEMENITU MISIJU, a onda je stiglo IZNENAĐENJE (FOTO, VIDEO)\nU današnje vreme teško je pronaći čoveka u ljudima, ali Patrik Mvalua, farmer iz Kenije, zasigurno je jedan od njih.\nOvaj farmer prelazi više od 70 kilometara da bi napojio žedne divlje životinje. Kaže da je na ovu plemenitu ideju došao kada je shvatio da zbog klimatskih promena nema više kišnih dana kao nekada:\n- Nemamo više toliko kiša kao nekad. Počeo sam da donosim životinjama vodu, jer sam pomislio kako će umreti ukoliko to ne uradim.\nKoličina vode koju dopremi do pojilišta u divljini na nedeljnom nivou iznosi oko 12.000 litara.\nOno što mu donosi osmeh na lice jeste i činjenica da su divlje životinje počele da prepoznaju njegovu plavu cisternu i da su često već u "redu" za vodu kad on stigne na pojilište.\n- To me je iznenadilo. Kada sam stigao jednog dana, video sam da me čekaju, oduševio sam se - dodaje Patrik.\n- Uopšte nema vode, pa životinje u potpunosti zavise od ljudi. Ako im ne pomognemo, umreće kao što je bio slučaj kada smo imali veliku sušu 2009. godine. Oduvek sam hteo da im pomažem, i sada sam našao sebe u ovoj misliji - govori Patrik i dodaje da je jako važno da se još ljudi i organizacija uključi u ovaj projekat.\nKada se ovaj čovek pojavi, sve DIVLJE ŽIVOTINJE se okupljaju oko njega (VIDEO)\nAntonija je čula buku u dvorištu, izašla je napolje i videla da su joj komšije Rumuni priredili NEVEROVATNO IZNENAĐENJE (FOTO)


Otvorena izložba „Mileni u čast“ u Ruskom domu – Studio B\nOtvorena izložba „Mileni u čast“ u Ruskom domu Tanjug\nObjavljeno: 04.12.2019. 11:38 Izmenjeno: 04.12.2019. 19:35\nPovodom 110 godina od rođenja čuvene umetnice Milene Pavlović Barili, sinoć je u Ruskom domu otvorena izložba i upriličen umetnički program pod nazivom „Mileni u čast“.\nOrganizator ove svečenosti bilo je Udruženje likovnih stvaralaca (Ulis) „Milena Pavlović Barili“ iz Požarevca u partnerstvu s Fondacijom Milenin dom – Galerija Milene Pavlović Barilli, a pod pokroviteljstvom Grada Požarevca.\nVeče su otvorile mlade balerine, članice požarevačke škole „Kralj Aleksandar Prvi“ koje su nastupile uz muziku iza baleta „Labudovo jezero“ Petra Čajkovskog.\n„Ideja je da se kroz ujedinjene umetničke veštine slikarstva, ručnih radova, muzike i glume obeleži 110 godina od rođenja Milene Pavlović Barili, naše svetski poznate umetnice. Da se izražavamo različitim umetnostima i upoznamo širu javnost s našim talentima“, kazala je Vukašinovićeva.\nGlumica Tijana Mišković bila je u ulozi slavne umetnice, a obučena u autentičnu haljinu iz tog vremena, slikala je čuveni „Autoportret s velom“.\nU prostorijama Ruskog doma predstavljeni su i ručni radovi Kola srpskih sestara „Bosiljka Bosa Pavlović“, čije je osnivač bila Milenina baka, po kojoj Kolo i nose ime.\n„Zahvalan sam svim učesnicima i organizatorima iz Požarevca što smo imali priliku da se ovom izložbom osvrnemo još jednom na stvaralaštvo svetske umetnice Milene Pavlović Barili. Imali smo mogućnost da se, uživajući u bogatom umetničkom programu, upoznamo s talentima naslednika velike Milene“, kazao je Ðomin.\nIzložba „Mileni u čast“ u Ruskom domu trajaće do 10. decembra.


Početkom sedme godine vladavine zemljom koja nikako da postane država, ove, dakle, 2019, potrčko novomilenijumskog knjaza srpskog, koji sebe naziva ministrom prosvete, nauke i tehnološkog razvoja… oko hiljadu članova univerzitetske zajednice koji su digli glas u odbranu javnog interesa, potpisujući apel podrške građanskim protestima, proglasio je nebitnima.\nMinistar je ocenio da se na spisku od oko 600 imena (koliko je uspeo da izbroji) nalazi “pola penzionera i nekih mladih istraživača, koji su tek juče počeli da rade. Nemate tu ozbiljnih imena“, poručio je on tada. Po ugledu na kolege iz “kodžinog” harema koji sebe nazivaju Vladom, nije odoleo da prebrojava potpisnike apela podrške. „Imate tri-četiri fakulteta gde je to ozbiljnije, koji su tradicionalno okrenuti opoziciji“ i „gomilu gde je to minorno“.\nKnjaz, međutim, kad je provalio da su reakcije na prozivku prilično unisone i negativne, izvoleo je izjaviti da njegov “Ćirko” nije imao nameru da bilo koga uvredi, i da mu je stalo do obrazovanih činilaca njegovog naroda.\nAkademski penzioneri, međutim, ovih dana ponovo su postali privlačni, da ne kažemo dragi, osobi koja sebe naziva ministrom prosvete i ostalih “razvojnih” stvari, pošto je slučajno (verovatnije na “kodžin” nagovor, jer “slučajno” u zemlji koja već duže vreme nije država ne postoji) otkrio “nekog” matematičara koji je “skrivio” pad Beogradskog univerziteta na Šangajskoj listi, za čitavih 100 i nešto mesta. “Odmetnuti” penzioner svoj “beg” na Univerzitet u Saudijskoj Arabiji objasnio je malom penzijom te da mu je novac potreban da izdržava porodicu. Svrstan među 100 nauticajnijih naučnih umova u oblasti matematike zahvaljujući broju naučnih radova u najprestižnijim časopisima i visokoj citiranosti, taj penzionisani matematičar “ugurao” je 2016. BU među 300 najboljih na Šangajskoj listi, ali ga je nakon svog odlaska, “trbuhom za kruhom” u Saudi Arabiju, “izgurao” za čitavih 100 i više mesta.\nElem, novomilenijumski knjaz osetio se “iznenađen… i uvređen” što je “njegova snaga” (čitaj narod) izbezumljeno reagovala na takav “pad” uzdanice srpskog obrazovanja i promtno obznanio svom haremluku da se taj penzionirani matematičar ima dovesti natrag po svaku cenu, a on će lično “dati sve od sebe” da “jedan od 100 najuticajnijih svetskih umova” ponovo potpisuje radove za Srbiju. I da mu za početak obezbede to nešto “sitno, recimo laptop…” a on će dodati kabinet i tako to.\nI Fond za nauku će da proradi… kroz posebnu budžetsku liniju, i neće više biti “gučijevih” i “šanelovih” torbica i letovanja van Sopota… BU ima da se vrati u taj Šangaj ili… će oni koji “kodžu” sprečavaju da se dopada svom narodu “platiti” za svoju ne(s)pos(ob)lušnost.\nBivši rektor BU, Branko Kovačević, ocenjuje taj “fond”, za dnevnik Danas, kao dobru ideju, uz ogradu da se tu ne radi o jednom čoveku već o sistemu. “Ne može jedan čovek da napiše 4.000 radova. BU „vuče“ 60-70 odsto radova cele Srbije. Imamo puno problema u naučnoistraživačkom radu. Finansije za visoko obrazovanje i nauku su nedovoljne, veliki broj mladih odlazi. Desetak godina nismo raspisivali konkurs na naučnoistraživačke projekte, a bez toga mladi istraživači ne mogu da rade svoje postdiplomske studije. Oni su najmotivisaniji da rade, oni se bave modernim, aktuelnim stvarima i odatle izlaze radovi koje rade zajedno sa svojim mentorima, profesorima, istraživačima. Mislim da efekti preduzetih mera neće biti potpuni ako se ne osnuje posebno ministarstvo za visoko obrazovanje, nauku i inovacije, koje bi imalo svoj budžet”, smatra on. Nadajmo se da “kodža” koji “ne čita Danas” ima u svom haremluku i “službu za dojavljivanje”, pa će “razmotriti” i ovaj predlog.\nA dotle, mogao bi da se raspita, preko iste te službe, o dvoipogodišnjem kašnjenju sa završetkom izgradnje centara izvrsnosti sa Centrom za izučavanje i bankom za čuvanje matičnih ćelija u Kragujevcu. Neke pare su tu “ušle i izašle”, ali je potom sve prekrio korov.\nU međuvremenu, genetičar i profesor Fakulteta medicinskih nauka u Kragujevcu, koji je proletos, nakon pokušaja njegove smene na FMN sa mesta šefa katedre za matične ćelije, otišao na američki Harvard, nakon pisanja medija da je gradilište centara izvrsnosti, kraj rektorata Kragujevačkog univerziteta, zaraslo u korov i pretvoreno u ruglo, oglasio se na svom Tviter nalogu sa informacijom da je nemački Bajer upravo u Americi kupio firmu za matične ćelije za milijardu dolara. Uz tu informaciju, objavio je fotografiju zakorovljenog gradilišta centara izvrsnosti u Kragujevcu.\nI još, “junaku” sa početka ovog teksta odvratio je na njegov “poziv” da je imao telefon i dok je živeo u Srbiji.


FUDBAL BI VEĆ 25. MAJA MOGA DA SE IGRA PRED PUBLIKOM: Samo veliki odziv za imunizaciju VODI UKIDANJU MERA\nNIŠTA OD NASTAVKA MEČA NOVAKA I CICIPASA: Zbog kiše okršaj pomeren za subotu 42\t44\nĐOKOVIĆ POMERA GRANICE: Ono što je Novak uradio na šljaci, Nadal nikad 12\t42\nJelena Pronić\t 24.04.2021. 21:42h\nČlan kriznog štaba za borbu protiv koronavirusa epidemiolog prof. dr Branislav Tiodorović najavio je mogućnost selektivnog ukidanja svih restriktivnih mera ako građani budu disciplinovani i ako se nastavi dobar odziv za vakcinaciju.\n- Neki gradovi kao što su Novi Pazar i okolina, gde je odziv na vakcinaciju loš, teško da mogu da očekuju popuštanje mera. Čini mi se da s vakcinacijom u što većem obimu možemo da obezbedimo da brojevi budu ispod 1.000 zaraženih dnevno, to bi bilo realno i moguće. Ali cilj je da do leta broj novoobolelih bude ispod 100, to bi bio veliki uspeh - kazao je Tiodorović za TV Prva i dodao da se na sednici kriznog štaba, koja se očekuje narednih dana, ne predviđa novo pooštravanje mera.\nTakođe, izjava dr Predraga Kona medijima da bi se moglo desiti da finale Kupa Srbije u fudbalu 25. maja bude odigrano uz prisustvo publike pobudila je nadu vakcinisanim građanima u povratak normalnom životu. Takođe, kako je ranije nagoveštavano, osobe koje iz zdravstvenih ili drugih objektivnih razloga ne smeju da prime cepivo protiv kovida 19 neće biti zbog toga diskriminisane i moći će i one uz poštovanje određenih mera da se vrate životu pre pandemije.\nMUKE SLEPIH MIŠEVA SE NASTALLJAJU: Valensija mesec dana bez pobede, Alaves odneo bod sa Mestalje! VIDEO\nPLAVCI BOLJI OD ČEKIĆARA: Čelsi odneo tri boda iz duela sa Vest Hemom, Verner se ponovo obrukao! VIDEO\nSRBIJA IMA ŠAMPIONA EVROPE: Zurabi Datunašvili prvak Starog kontinenta u rvanju\nKLASA JE ZAUVEK KLASA: Miloš Ninković još jednom pokazao zašto je "doktor fudbala", za njega su godine samo broj! VIDEO\nukidanje meraBranisalav TidorovićPredrag Konkoronaviruskrizni štabimunizacijapublika na utakmicama\nUŽIVO! VAŽNO OBRAĆANJE VUČIĆA Predsednik Srbije o Ritopeku, Đukanoviću, KiM i napadima na sina! Objaviće SNIMKE iz vikendice smrti


Evropska komisija pozdravila formiranje Radne grupe za reformu policije - Klix.ba\nŠef Delegacije Evropske komisije u BiH Dimitris Kourkoulas pozdravio je danas konstituiranje Radne grupe za reformu policije kao odlučujući korak na implementaciji Mostarske deklaracije i Akcionog plana za reformu policije.\nOcijenivši ovo pozitivnim signalom u pravcu konačnog potpisivanja Sporazuma o stabilizaciji i pridruživanju (SAA) s EU, ambasador Kourkoulas je izrazio očekivanje da će radna grupa u predviđenom roku završiti izradu potrebnih zakonskih akata.\nIstaknuo je da BiH ima više policijskih ekperata nego bilo koja druga zemlja, što bi trebalo da bude garancija da se ovaj posao završi u kratkom roku.\nEU je spremna da potpiše SAA, čim BiH ispuni neophodne uvjete, ponovio je novinarima u Sarajevu šef Delegacije EC-a u BiH.\nRadna grupa za reformu policije, koja je formirana na temelju Odluke Vijeća ministara BiH od 13. decembra, održala je danas u Sarajevu prvi sastanak.\nOva grupa je zadužena za izradu zakona na osnovu kojih će na nivou BiH biti uspostavljena odgovarajuća policijska tijela. Radna grupa bi trebalo da okonča svoj posao do sredine februara.


Šahman je u decembru 2018. godine, u predmetu s Fahrudinom Radončićem, Bakirom Dautbašićem i Zijadom Hadžijahićem, oslobođena krivice za ometanje rada pravosuđa vršenjem pritiska na svjedokinju Azru Sarić da promijeni iskaz u postupku protiv Nasera Keljmendija na Kosovu\nU Sudu BiH danas je održano ročište po tužbi aktuelne zastupnice SBB-a u Skupštini KS Bilsene Šahman protiv Bosne i Hercegovine.\nNjena odbrana predložila je dokaze kojima nastoji dokazati pretrpljenu duševnu bol i povredu ugleda zbog pritvora i mjera zabrane koji su joj bili određeni u sudskom postupku, okončanom oslobađajućom presudom. Šahman je oslobođena krivice za ometanje rada pravosuđa.\nMagdalena Papić, zastupnica Pravobranilaštva Bosne i Hercegovine, osporava tužbu, jer smatra da nije bilo nezakonitih postupaka prilikom određivanja pritvora i mjera zabrane.\nMirna Delalić, zastupnica Bilsene Šahman, navela je da ostaje kod svih navoda iz tužbe. Traži da se Bilseni Šahman omogući naknada “nematerijalne štete zbog pretrpljenih duševnih bolova, zbog povrede slobode, ugleda i časti te straha koji su prouzrokovani neosnovanim pritvaranjem i mjerama zabrane” te traži da se isplati novčani iznos od 47.500 KM, prenosi Detektor.ba.\nTakođer, predlaže preporuku ombudsmana za ljudska prava povodom žalbe Bilsene Šahman na uslove u Kaznenopopravnom zavodu poluotvorenog tipa Tuzla, u kojoj su ombudsmani izdali preporuke Zavodu u vezi sa pristupom ljekaru i higijenskim uslovima.\nDelalić predlaže da se sasluša Šahman te da se odredi vještačenje po vještaku neuropsihijatru sa zadatkom da “utvrdi psihičko stanje, pretrpljeni strah, intenzitet i jačinu trajanja duševnih bolova”.\nPapić se usprotivila medijskim člancima, naglasivši da ne dokazuju nezakonitost te i ako dokazuju, kako smatra Papić, onda odštetu treba tražiti od urednika.\nŠahman je u decembru 2018. godine, u predmetu s Fahrudinom Radončićem, Bakirom Dautbašićem i Zijadom Hadžijahićem, oslobođena krivice za ometanje rada pravosuđa vršenjem pritiska na svjedokinju Azru Sarić da promijeni iskaz u postupku protiv Nasera Keljmendija na Kosovu. Naredno ročište zakazano je za 10. septembar 2020. godine.


OSM Televizija - Ujednačiti određene procedure u Srpskoj i FBiH\nUjednačiti određene procedure u Srpskoj i FBiH\nPremijerka Republike Srpske Željka Cvijanović izjavila je da tokom današnjeg sastanka sa premijerom FBiH Fadilom Novalićem sva pažnja bila usmjerena na ekonomsko-socijalnu sferu i nastojanja da se ujednače određene procedure u Srpskoj i FBiH.\nSaglasili smo se da, kada je u pitanju poslovni ambijent, određene ekonomske politike i socijalna sfera, da što je moguće više ujednačavamo prakse i procedure i imamo ista rješenja. Mislim da smo tu na dobrom putu, jer smo nekoliko tih stvari definisali kako treba da izgledaju - izjavila je Cvijanovićeva u Doboju, u pauzi sastanka sa Novalićem.\nKako je navela, federalnog premijera obavijestila je o tome šta je do sada urađeno u Srpskoj, i o tome koji su sljedeći zakonski projekti na dnevnom redu. Kazala je da je u planu da u nekoliko narednih sedmica ili u narednih mjesec dana, po povratku iz Vašingtona, budu organizovane određene radne grupe dvije vlade, da se organizuje i zajednička sjednica i da se pređe u usvajanje zakona koji će biti identični za obje vlade.\nCvijanovićeva je dodala da je na sastanku razgovarano o pitanju modernizacije javne uprave, navodeći da Srpska i FBiH imaju različitu strukturu, ali da su problemi isti.\n- Deficiti i devijacije koje smo ustanovili u funkcionisanju takve službe su jedinstveni, tako da ćemo ih i otklanjati na jedinstven način - rekla je Cvijanovićeva.\nCvijanovićeva je upoznala Novalića da Srpska predano radi na tome da napravi dobar i pouzdan zakon o stečaju.\n- Dogovorili smo se da razmjenjujemo iskustva. Mnogo smo danas računali i ulazili u detalje u pojedinim oblastima, izlazili sa nekoliko kalkulacija, dobili jasnu sliku šta treba da radimo u budućem periodu i zadužili ko će biti nosioci aktivnosti u okviru tih radnih grupa. Sva pažnja je, dakle, usmjerena na ekonomsko-socijalnu sferu - istakla je Cvijanovićeva.\nNavela je da se nastoji da Srpska i FBiH ujednače prakse i procedure, kao i da se ne umanje stečena prava ili prava kojima raspolažu radnici.\n- Želimo da ujednačimo prakse, da imamo iste procedure, želimo i da nam se preduzeća registruju na isti način da možemo da pratimo njihov životni vijek na isti način, želimo da imamo upravu koja će davati iste rezultate, da ulazimo u stečajne postupke na način, koji će biti isti ili veoma sličan tako da su i efekti isti ili slični - navela je ona.\nPremijerka je ocijenila da postoji mogućnost da već na početku nekoliko rješenja bude identično.\n- Danas smo se mnogo bavili određenim računicama za različite oblasti i ja mislim da smo na dobrom putu da pet-šest rješenja budu identična u prvom koraku, a onda ćemo raditi do kraja godine na ostalim zakonima i mislim da tu postoji ogromno razumijevanje - rekla je Cvijanovićeva.\nPrema njenim riječima, ovo je imperativ, nešto što se nametnulo kao potreba za funkcionisanje dva entiteta i njihove privredne sfere, ali i njihovog cjelokupnog javnog sektora.\nCvijanovićeva je istakla da je danas razgovarano o svemu, ali da nije bilo riječi o otpuštanju radnika, pošto to i nije opredjeljenje Vlade Republike Srpske, već da se ide na stabilizaciju sistema. Dodala je da je Novalića upoznala i sa programom borbe Srpske protiv sive ekonomije, ističući da je Srpska i u toj oblasti otvorena za saradnju sa FBiH.\nJoš iz iste kategorije: « Danas Veliki petak Aferama se moraju baviti nadležne institucije »


„Telekom“ povećao broj korisnika i profit › Made-in-Germany.rs\n„Telekom“ povećao broj korisnika i profit\nU prvih šest meseci ove godine kompanija „Telekom Srbija“ je u odnosu na isti period prošle godine zabeležila porast broja svojih korisnika za 114.000, kao i rast profita za 2,2 milijarde dinara.\n„Telekom Srbija“ registrovao je u prvom polugođu 2014. godine ukupno 7,9 miliona svojih korisnika i ostvarenu neto dobit od 9,9 milijardi dinara, prenosi agencija „Tanjug“.\nKako navode u ovoj kompaniji, ukoliko statutarni organi prihvate predlog, „Telekom“ planira i obezbediće sredstva da iz dobiti isplati 9,6 milijardi dinara dividendi. Od toga bi sedam milijardi dinara bilo uplaćeno u republički budžet, dok bi 2,6 milijardi dinara dobili ostali manjinski akcionari.\n– Rast broja korisnika zabeležen je u skoro svim segmentima poslovanja. Korisnika mobilne telefonije više je za 80.000, ADSL interneta za 37.000, dok je IPTV korisnika za 71.000 više nego u junu 2013. godine. Jedini segment gde je zabeležen pad broja korisnika je fiksna telefonija, atakav trend je prisutan i kod svih drugih operatora u Evropi – navode u „Telekomu“.\nŠto se tiče finansijskih pokazatelja poslovanja, kompanija je u periodu januar -jun 2014. godine ostvarila neto dobit u ukupnom iznosu od 9,9 milijardi dinara, što je za 2,2 milijarde dinara više u odnosu na isti period iz prethodne godine.\nPoslovni prihodi „Telekoma“ za ovaj period iznose 43,2 milijarde dinara. U kompaniji kažu da ukoliko se isključi efekat smanjenja interkonekcijskih cena, koje su definisane od strane regulatornog tela, prihodi su na nivou uporednog perioda iz prošle godine.\nTE “Morava” poslovni minus prevela u profit\nOd MiG na 23/10/2014 / Komunikacije / Ostavite komentar\nBeogradski Sajam knjiga po 59. put


GOVEDARICA OPTIMISTIČAN: 'Drago mi je da vidim usaglašenost članova Predsjedništva' | Slobodna Bosna\nGOVEDARICA OPTIMISTIČAN: "Drago mi je da vidim usaglašenost članova Predsjedništva"\nU Predsjedništvu BiH u toku su konsultacije sa predstavnicima parlamentarnih političkih stranaka o formiranju novog saziva Vijeća ministara BiH i imenovanju predsjedavajućeg ovog tijela.\nPo okončanju sastanka sa delegacijom SDS-a, predsjednik ova stranke Vukota Govedarica kazao je kako ga raduje činjenica da su članovi Predsjedništva BiH postigli dogovor na koji način međusobno da razgovaraju i ostvare komunikaciju.\n"Raduje me da imamo priliku da razgovaramo o njihovim planovima, jer svi problemi u našem društvu dolaze zbog toga što nema komunikacije ili zašto što je komunikacija na niskom nivou", naveo je Govedarica.\nKako je rekao, na sastanku je izrazio očekivanja da će novi predsjedavajući Vijeća ministara BiH biti Srbin iz RS.\n"Koliko mogu da primijetim, članovi Predsjedništva BiH o tom pitanju su usaglašeni", konstatovao je on.\n"Na sjednicama stranačkih organa, prije svega mislim na odluku Glavnog odbora SDS-a od 17. novembra, bili smo veoma jasni - otvoreni smo za razgovore sa svim političkim partijama iz RS. Šta će biti ishod tih razgovora, u ovom momentu je nemoguće prejudicirati", naveo je Govedarica.\n"Nismo u tom momentu imali razgovore ni sa jednom političkom organizacijom. Prema tome, ukoliko postoji prostor, spremni smo da razgovaramo i sa SNSD-om i sa DNS-om, sa PDP-om, sa SP-om. Dakle, otvoreni smo za saradnju koja će prije svega biti orijentisana na sve ono što treba pozdraviti kada su u pitanju odluke koje su dobronamjerne prema RS. To je stav SDS-a", poručio je Govedarica.\nOn vjeruje da će Vijeće ministara BiH biti u skorijem vremenu definisano.\n"Ovo je Vijeće ministara koje je u jednoj vrsti tehničkog mandata i ovoj zemlji treba Vijeće ministara kako bi krenulo da radi za dobrobit jednih, drugih i trećih građana koji žive u ovoj zemlji", kazao je predsjednik SDS-a.\nKAD PUHALO "TVITA": "Dobro jutro RS, samo da Dodik..."


Vulin: Nećemo dozvoliti stvaranje novog zemunskog klana u Srbiji - FILTER\nVulin: Nećemo dozvoliti stvaranje novog zemunskog klana u Srbiji\nMinistar unutrašnjih poslova Srbije Aleksandar Vulin saopštio je da je danas uhapšeno 17 pripadnika organizovane kriminalne grupe, koju su predvodili Veljko Belivuk zvani Velja Nevolja i Marko Miljković, a čiji se članovi sumnjiče za ubistva, iznude, otmice i dilovanje drogom.\nVulin je naveo da su članovi ove grupe ubijali, mučili, otimali i vršili najstrašnija krivična djela “o kojima je teško pričati”.\n– Srbija je ozbiljna zemlja, nikada više neće dozvoliti da se na njenoj teritoriji stvori novi zemunski klan – poručio je Vulin u obraćanju novinarima.\nOn je zahvalio pripadnicima MUP-a, Tužilaštva za organizovani kriminal i Bezbjednosno informativne agencije (BIA) i istakao da je ova akcija rezultat brojnih neprospavanih noći.\nOn je naveo da je riječ o velikoj organizovanoj kriminalnoj grupi i da ne isključuje mogućnost da je bilo još krivičnih djela, te pozvao građane Srbije da se obrate MUP-u ako su oštećeni ili znaju bilo šta o djelovanju ove grupe i prijave to.\nFunkcioner MUP-a Ninoslav Cmolić rekao je da je ova akcija planirana mjesecima i da se ova grupa sve vrijeme krila iza navijačke grupe “Partizana”, ali da “nisu nikakvi navijači već najobičniji kriminalci”.\nTags: Aleksandar Vulin MUP Srbije organizovani kriminal hapšenja\nPrethodna Kod 134 osobe u RS potvrđeno prisustvo virusa korona\nSledeća Vučić: Od Majdova očekujem zlato na Olimpijskim igrama


Ministar Radulović: Vlada je posvećena izgradnji bližih veza sa dijasporom, Crna Gora je d\nMinistar Radulović: Vlada je posvećena izgradnji b...\nMinistar Radulović: Vlada je posvećena izgradnji bližih veza sa dijasporom, Crna Gora je država svih njenih građana\nObjavljeno: 04.06.2021. • 17:30 Autor: MINISTARSTVO VANJSKIH POSLOVA CRNE GORE\nVlada Crne Gore je posvećena izgradnji bližih odnosa sa dijasporom i u tom pravcu želimo da kreiramo novu vrijednost, intenziviramo komunikaciju i ojačamo vaše veze sa maticom - ocijenjeno je tokom prvog online sastanka ministra vanjskih poslova Đorđa Radulovića sa predstavnicima dijaspore, koji je organizovala Uprava za saradnju sa dijasporom-iseljenicima.\nOsim ovog, uslijediće sastanci ministra Radulovića i sa ostalim udruženjima, što, kako je istaknuto, predstavlja jasan pokazatelj opredijeljenosti Vlade za saradnju sa dijasporom i uspostavljanje prakse koja nije postojala ranije.\nMinistar Radulović je istakao važnost kontinuirane komunikacije diplomatsko-konzularne mreže sa udruženjima dijaspore u inostranstvu, budući da su ambasade i konzulati na raspolaganju državljanima Crne Gore i njihovim interesima. Govoreći o najbitnijim pitanjima vezanim za našu dijasporu, pri čemu nacrt Zakona o izmjenama i dopunama Zakona o registrima prebivališta i boravišta, izaziva veliko interesovanje, poručio je da niti jedan crnogorski državljanin neće biti zaboravljen, te da je Vlada posvećena kreiranju modela koji će najbolje odgovarati crnogorskim prilikama.\nIstakao da je briga o dijaspori neizostavan dio unutrašnje i vanjske politike, stoga je uključivanje dijaspore - iseljenika u društveni, ekonomski i politički život Crne Gore, od velikog značaja.\nMinistar Radulović je najavio prisustvo u okviru Dana dijaspore koji će se održati 28. i 29. jula u Bijelom Polju, kao znak podrške daljim aktivnostima Uprave za saradnju sa dijasporom-iseljenicima u cilju promocije svih konkretnih rezultata i tekućih projekata sa crnogorskom zajednicom u inostranstvu.\nVlada ima moralnu obavezu da pomogne dijaspori u svim njenim nastojanjima da promoviše maticu, pri čemu smo ujedinjeni u istom cilju a to je - Crna Gora, država svih njenih građana – poručio je šef crnogorske diplomatije.\nVažna uloga Regionalne kancelarije za saradnju mladih u izgradnji mostova prijateljstva 08.06.2021.\nRadulović na sastanku u okviru Berlinskog procesa: EU podržava proširenje 08.06.2021.\nRadulović – Karelson: Estonija će pružiti ekspertsku podršku Crnoj Gori u okviru EI 08.06.2021.\nOjačati saradnju Crne Gore i Brazila, naredni korak uspostavljanje političkih konsultacija 07.06.2021.


Kao jedan od prioriteta Evropske unije, sektor radnih mesta i ekonomski rast uključuje zajmove ili garancije sa većim kapacitetom za rizik; korišćenje budžeta EU za usmeravanje sredstava ka radnim mestima, rastu i konkurentnosti; pružanje podrške nacionalnim vladama u podsticanju rasta i ulaganja, u skladu s pravilima EU o Paktu o stabilnosti i rastu; te smanjivanje birokratije za mala i srednja preduzeća (MSP) i promovisanje preduzetništva koje može stvoriti radna mesta.\nEU pomaže Srbiji da poveća radna mesta i ubrza ekonomski rast, i na taj način promoviše projekte koji povećavaju konkurentnost, ubrzavaju prilagođavanje strukturnim promenama, podstiču povoljno poslovno okruženje, povećavaju domaće i strane investicije i poboljšavaju celokupno poslovno okruženje u kome MSP posluju. Podstiču se kako preduzetništvo tako i inovacije. Takođe se sufinansiraju projekti usmereni na smanjenje svih ograničenja rasta poslovanja, uključujući bolju poslovnu sredinu, lakši pristup finansijama, promociju preduzetničke kulture i internacionalizaciju malih i srednjih preduzeća.\nMinistar bez portfelja zadužen za regionalni razvoj i rad javnih preduzeća\nPodrška Evropske unije razvoju ekonomije i konkurentnosti u Srbiji vredna je više od 78 miliona evra za period od 2001. do danas. Sredstva se koriste za projekte podrške konkurentnosti preduzeća i promociju izvoza, osiguravanje kredita i garancija za poboljšanje konkurentnosti i inovacije malih i srednjih preduzeća, povećanja broja radnih mesta, zaštitu konkurencije i zaštitu prava intelektualne svojine. Preko 95 hiljada malih i srednjih preduzeća u Srbiji finansirano je kroz programe EU.\nProjekti EU iz ovog sektora unapređuju konkurentnost srpskih preduzeća na tržištu Evropske unije sa preko 500 miliona potrošača.\nGeneralni direktorat za komunikacijske mreže, sadržaj i tehnologiju (DG CONNECT)\nGeneralni direktorat za konkurenciju\nGeneralni direktorat za unutrašnje tržište, industriju, preduzetništvo i mala i srednja preduzeća (DG GROW)\nGeneralni direktorat za regionalnu i urbanu politiku (DG REGIO)\nGeneralni direktorat za trgovinu


Deblokirani računi, brezanskim i zeničkim rudarima isplaćene plaće za januar – Biznis.ba\nDeblokirani računi, brezanskim i zeničkim rudarima isplaćene plaće za januar\nobjavljeno 17. feb 2021. u 15:27\nPorezna uprava Federacije Bosne i Hercegovine (PUFBiH) deblokirala je račune rudnika mrkog uglja Zenica i Breza pa su zeničkim i brezanskim rudarima danas isplaće plaće u bruto iznosu za januar ove godine – potvrdili su u izjavi za Fenu direktori tih preduzeća, Dragan Peranović (Zenica) i Muamer Omerhodžić (Breza).\nDeblokada računa rezultat je sastanka koji je, nakon generalnog štrajka, u ponedjeljak održan u zgradi Javnog preduzeća Elektroprivreda Bosne i Hercegovine. Sastanku su prisustvovali predstavnici sindikata, menadžmenta preduzeća te JPEPBiH, Vlade i Porezne uprave Federacije BiH.\n– Računi su nam deblokirani i isplatili smo plaće i topli obrok za januar. Tek trebamo potpisati ugovor o reprogramu dugova za doprinose, ali više ništa nema sporno – kazao je u izjavu za Fenu direktor zeničkog rudnika Dragan Peranović.\nOn napominje kako su za 1.240 radnika tog preduzeća isplatili oko 2.650.000 KM, ali da će u toku ove godine, u sklopu rekonstrukcije, oko 400 radnika biti poslano u penziju ili zbrinuto na drugi način.\n-Računa se da ćemo sa preostalih oko 800 radnika moći raditi još, najmanje 15-ak godina. Tek kada potpišemo ugovor o reprogramu dugovanja na 10 godina, znat ćemo kolika će nam biti mjesečna rata – napominje Peranović.\nDug zenilčkih rudnika iznosi oko 153 miliona KM, ali Peranović napominje kako su veliki dio tog duga zatezne kamate te dugovi za zdravstvo, od kojih je veliki dio dospio u zastaru.\nDirektor brezanskog Rudnika Mumaer Omerhodžić potvrdio je da su plaće i topli obroci uplaćeni na račune za 1.181 zaposlenika te kompanije te da čekaju izvještaje banke o transferu oko 2.450.000 KM. Brezanski rudnik, koji duguje oko 110.000.000 KM, ističe Omerhodžić, također će potpisati ugovor o reprogramu na 10 godina, kada će se znati kolika će biti mjesečna rata koju će morati uplaćivati na račune PUFBiH.


Opština Prijepolje kupuje tekstilni kombinat - Kurir - Grad Prijepolje\nGrad Prijepolje > Vesti > Vesti > Opština Prijepolje kupuje tekstilni kombinat – Kurir\nOpština Prijepolje kupuje tekstilni kombinat – Kurir\nPRIJEPOLJE – Opština Prijepolje učestvovaće na tenderu za Tekstilni kombinat „Ljubiša Miodragović“, najavio je predsednik Saveta za razvoj Opštine Prijepolje Esad Hodžić.\nHodžić je rekao da će preduzeće Trendteks iz Prijepolja i lokalna samouprava osnovati konzorcijum i zajedno učestvovati na tenderu za kupovinu nekada najvećeg preduzeća u Prijepolju.\n„Lokalnoj zajednici pripalo bi oko 30 procenata imovine Kombinata koja bi bila pretvorena u industrijski park i data pod zakup zainteresovanim firmama“, rekao je Hodžić.\nPrema njegovim rečima, novac za te namene predviđen je ovogodišnjim budžetom a, kako je istakao, Opština Prijepolje može „uzeti i kredit u značajnom iznosu“ s obzirom na to da nije zadužena ni jedan dinar.\n„U Prijepolju postoji više preduzeća koja su u stečaju i koja ne rade, pa je strategija lokalne vlasti da sama pronalazi investitore koji imaju interes da ovde pokrenu proizvodnju. Da bi dodatno motivisali potencijalne investitore nephodno je da lokalna samouprava obezbedi što više proizvodnih pogona koji su u vlasništvu opštine. Oni bi se izdavali po veoma povoljnim uslovima uz obavezu zapošljavanja novih radnika“, rekao je Hodžić.\nJavni poziv za prodaju Tekstilnog kombinata „Ljubiša Miodragović“ biće, kako je rečeno, raspisan već polovinom ovog meseca.


Apel regionalnog civilnog društva EU, SAD, NATO vladama: Neuspešna konsolidacija balkanskih zemalja - suočite se s tim | Gradski portal\nAutor Gradski portal 03/05/2021 20:13 Nema komentara\nDvije stotine pedeset i šest intelektualaca iz regiona, Evrope i svijeta potpisalo je Apel regionalnog civilnog društva , u kojem se EU, SAD i NATO pozivaju da se suoče sa, kako je rečeno, svojim neuspješnim politikama u smislu konsolidacije balkanskih zemalja.\nKada je reč o Balkanu, odnos većine zapadnih vlada bio je sve do 2018. godine u potpunosti u skladu s idealom „celovite, slobodne i mirne” Evrope koji je podrazumevao i stav da dalja promena granica ili etnoteritorijalizacija neće biti dozvoljena. Jednakost građana i prihvatanje multietniciteta kao istorijske stvarnosti na čitavom Zapadnom Balkanu predstavljeni su ne samo kao preduslovi za evroatlantske integracije, već i kao potreba za održavanje mira i sveobuhvatne bezbednosti nakon niza ratova u kojima je tokom jedne decenije poginulo više od 130.000 ljudi.\nPodelu Kosova koju su u leto 2018. godine predložili predsednik Srbije Aleksandar Vučić i njegov kosovski kolega Hašim Tači – propagirajući je kao „razmenu teritorija“, „razgraničenje“ ili „korekciju granica“ – pihvatila je najpre Federika Mogerini, komesarka EU, a zatim i američka vlada. Time se odustalo od transatlantske (u američkom slučaju dvostranačke) politike vođene gotovo dve decenije. To je u neispunjenim nacionalističkim agendama širom regiona odmah registrovano; ustvari, od etnonacionalističkih aspiracija na Balkanu nikada se nije ni odustalo, već ih je suzbijao i odvraćao Zapad koji se nadao da će proces proširenja EU umanjiti potrebu za tim. Lider bosanskih Srba Milorad Dodik koji se već dugo zalaže za rasturanje Bosne i Hercegovine, spremno je prihvatio novu temu za diskusiju. Vučić je naglasio potrebu za dobrim odnosima „Srba i Albanaca“, naglašavajući time da su sadašnje granice upitne.\nAutor Gradski portal 21/04/2021 15:53\nVIDEO: Kit progutao ronioca, pa ga ispljunuo gotovo nepovrijeđenog\nAutor Gradski portal 14/06/2021 19:23


Redskinsi ipak neće Kapernika | N1 Srbija\nRedskinsi ipak neće Kapernika\n05.12.2018. |18.58 |\nVašington Redskinsi su razmatrali dovođenje kvoterbeka Kolina Kapernika u svoje redove, ali da će se odlučiti za drugu opciju, rekao je trener tima iz prestonice Sjedinjenih Država Džej Gruden.\nRedskinsi su ostali bez dvojice svojih kvoterbekova zbog povreda tokom ove sezone. Starter Aleks Smit je doživeo prelom noge u novembru, a isto se desilo i njegovoj zameni Koltu Mekoju u duelu sa Filadelfija Iglsima u ponedeljak.\nKapernik nije igrao još od januara 2017. godine, pošto je od početka te sezone protestovao zbog rasne nejednakosti tako što je klečao ili sedeo tokom intoniranja himne Sjedinjenih Država. 31-godišnji kvoterbek je podneo tužbu protiv vlasnika NFL timova, zbog toga što veruje da su postigli dogovor da ga niko ne angažuje zbog protesta.\nPoslednji tim za koji je Kapernik igrao su San Francisko 49ersi, sa kojima je raskinuo ugovor u martu prošle godine.\nOn je prvi igrač koji je klečao tokom intoniranja himne, a mnogi igrači su mu se zatim pridružili, što je dovelo do kritika predsednika Sjedinjenih Država Donalda Trampa.\n„Razmatrali smo ga. Nemamo mnogo vremena da bismo doveli potpuno novog kvoterbeka i nametnuli već isprobani sistem. Razgovarali smo, ali ćemo se verovatno odlučiti za drugu opciju“, rekao je Gruden, koji je naglasio da je to bila u potpunosti sportska odluka, „U pitanju je samo fudbal. Kada razgovarate o rezervnom kvoterbeku ovako kasno tokom sezone, želite nekoga ko ima slične osobine kao igrač bez kojeg ste ostali. Nije da Kolin ne može da uradi neke stvari o kojima pričamo, ali želimo nekoga ko je više upoznat sa situacijom“.\nRedskinsi trenutno drže treće mesto na istoku NFC sa po šest pobeda i poraza, a ispred njih su Filadelfija Iglsi sa istim skorom i Dalas Kaubojsi sa 7/5.\nNaredna utakmica Redskinse očekuje u nedelju, kada dočekuju Njujork Džajantse.\nkolin kapernik vašington redskins nfl\nVrlo bitan info za gradjane Srbije i sport u regionu.


„Predstavljamo u krupnom planu”: Glumačke zvezde Miloš Biković, Bogdan Diklić i Goran Bogdan na tribinskom programu 12. „LIFFE” festivala | Adria Daily\nU sklopu bogatog pratećeg programa Leskovačkog internacionalnog festivala filmske režije „LIFFE”, koji će biti održan u Leskovcu od 18. do 22. septembra 2019, festivalskoj publici će se, u Bioskopu Leskovačkog kulturnog centra, predstaviti neke od najvećih glumačkih zvezda iz Srbije i regiona: Miloš Biković, Bogdan Diklić i Goran Bogdan. U toku prva tri festivalska dana, tribinski program „Predstavljamo u krupnom planu” upoznaće publiku sa profesionalnim karijerama ovih značajnih protagonista domaće i internacionalne kinematografije. Ulaz na sve prateće programe je slobodan.\nMiloš Biković će se predstaviti auditorijumu u sredu, 18. septembra u 17 časova. Jedan od najuspešnijih domaćih glumaca mlađe generacije prvu zapaženu ulogu ostvario je u televizijskoj seriji “Stižu dolari”, da bi potom glumio i u seriji “Bela lađa”. Najveću popularnost je stekao ulogom u filmu “Montevideo, bog te video!”, izuzetno uspešnom rediteljskom prvencu glumca Dragana Bjelogrlića. Jedan od ključnih događaja u Bikovićevog karijeri bila je saradnja sa legendarnim ruskim rediteljem Nikitom Mihalkovom, u filmu “Sunčanica”. Nakon toga počinje njegov vrtoglav uspon u ruskoj kinematografiji, gde niže zapažene uloge i postaje velika filmska zvezda. U srpskoj kinematografiji prošle godine briljira ulogom u akcionom blokbasteru “Južni vetar”, jednom od najgledanijih domaćih filmova svih vremena, a ove godine promoviše uspešnu rusko-srpsku koprodukciju “Balkanska međa”, koja će i otvoriti festival „LIFFE”.\nTagsbogdan diklic domaći filmovi Festival filmovi Leskovac liffe festival liffe leskovac 2019 Miloš Biković premijere program tribina


"Nadam se da ćemo domaću ligu predstaviti u pravom svetlu. Ovo je velika stvar i za naše igrače, pošto će većini biti prvi put da igraju na međunarodnoj sceni. Dobio sam podršku selektora pri sastavljanju spiska i mislim da je ovo najprihvatljiviji sastav u ovom trenutku", rekao je Ćurčić na konferenciji za novinare.\n"Kada smo pravili spisak vodili smo računa o ravnoteži u ekipi. To su igrači koji mogu da odogovore na sve zahteve. Oni su perspektiva srpskog fudbala, pošto će u bližoj ili daljoj budućnosti nositi dres A selekcije", istakao je on.\nNa spisku nema golmana Crvene zvezde Saše Stamenkovića, a kako piše Sport, čuvar mreže crveno-belih nije pozvan u reprezentaciju kako bi selektor Radomir Antić na delu video čuvara mreže Vojvodine Brkića.\nList dodaje da je Antićev plan da Brkić u Južnoj Africi bude rezerva Vladimiru Stojkoviću, a da bi se to dogodilo, golman Vojvodine mora prethodno da zablista protiv Japana. Takođe, navodi se i da su u reprezentaciji želeli da izbegnu kasnije pritužbe Crvene zvezde da je njihov prvi golman putovao u daleki Japan kako bi samo "grejao" klupu.\nNa pitanje novinara zašto među reprezentativcima nema golmana Crvene zvezde Saše Stamenkovića i kapitena Nikole Lazetića, Ćurčić je odgovorio da je izabrao najbolje što je mogao.\n"Izabrao sam najbolje što sam mogao u ovom trenutku. Igrači će dobiti priliki da se afirmišu, a nadam se da će Stamenković i golman Damir Kahriman sledeći put dobiti šansu. Kada smo pravili spisak Lazetić je bio povređen, a povreda zadnje lože zahteva maksimalnu spremnost", rekao je on.\nReprezentacija Srbije će se okupiti u subotu uveče u Kovilovu, po završetku utakmica 22. kola Super lige Srbije, a na put u Japan kreće u nedelju.


Promocija zdrave hrane u OŠ „Ratko Pavlović Ćićko“ - Grad Prokuplje\nPijačni barometar: Cene povrća i drva za ogrev po meri potrošača\nPrema kalendaru zdravlja, 16. oktobar se obeležava kao Svetski dan zdrave hrane. Osnovna škola „Ratko Pavlović Ćićko“ se od prošle godine priključila obeležavanju ovog značajnog datuma, organizujući radionice, predavanja, izložbu učeničkih radova i postavke zdrave hrane i lekovitog bilja.\n-Osnovni cilj obeležavanja ovog dana je promocija zdravih životnih navika, zdrave, raznovrsne i pravilne ishrane, koja je, može se slobodno reći, najbitniji faktor za zdravlje učenika. Ove godine naša deca su, uz pomoć roditelja kod kuće, spremila sve ono što inače, ne mogu naći na mestima gde obično kupuju užinu, ukoliko se ne hrane u školskoj kuhinji. Ima tu svega, a ja bih rekla jednom rečju, da su se na ovoj našoj školskoj trpezi, odnosno na štandovima učenika osmog razreda našla sva ona dobra starinska jela, koja su nekad svakodnevno spremale naše bake, rekla je direktorka Osnovne škole „Ratko Pavlović Ćićko“ Vesna Todorović.\nOna je objasnila da škola nastoji da decu na konkretnim i praktičnim primerima nauči šta je dobro, a šta nije, kao i šta je zdravo jesti, a šta ne.\n-Zadatak učenika šestog i sedmog razreda bio je da u glasačku kutiju ubace listić na kome su napisali kom štandu, odnosno kom odeljenju su dali glas. Naši najmlađi učenici su sa maskama u vidu povrća spremili program u kome su objasnili koliko vitamina ima u šargarepi, jabuci, cvekli i drugom povrću, u zavisnosti od toga koje povrće su predstavljali, istakla je Todorović.\nOna je naglasila da škola prilikom pripreme užine za svoje đake konsultuje nutricionistu koji radi u Predškolskoj ustanovi „Neven“.\nSvi učesnici ove akcije su istakli da i na ovaj način vole da se druže, ali i takmiče.\n-Ovo je dobra prilika koja nas uvek podseti da ne treba da jedemo brzu hranu i peciva koja su puna aditiva. Mi se toga pridržavamo najčešće kod kuće, kada nas roditelji opomenu, ali u školi i nismo baš disciplinovani. Znamo da bi najbolje bilo da spremljeni sendvič ponesemo od kuće ili da se hranimo u školskoj kuhinji, ali većina nas to ne radi, bili su iskreni učenici OŠ „Ratko Pavlović Ćićko”.\nPobednički štand sa ovog takmičenja, na kome se promovisala zdrava ishrana, bio je „Zdravlje na usta ulazi“, osmog jedan odeljenja, koje će biti nagrađeno besplatnim izletom u Grzi kod Sokobanje.


Kategorija: Međunarodna saradnja - Grad Niš\nU hotelu “Tami rezidenc” u Nišu svečano su otvoreni 25.-i “Oktobarski susreti u socijalnoj zaštiti” , međunarodni stručni skup, ove godine pod nazivom “Nasilje nad decom – reakcija sistema”.\nU prisustvu predstavnika Ministarstva za rad, boračka i socijalna pitanja, Komore socijalne zaštite, predstavnika Grada i velikog broja domaćih i stranih stručnjaka iz oblasti dečije i socijalne zaštite počela je serija dvodnevnih predavanja i radionica u cilju budućeg razvoja i poboljšanja preventivnih mera, zakonodavnih okvira i implementacije znanja i iskustava kroz međusektorsku saradnju i delovanje relevantnih institucija.\n“U tom cilju Grad Niš podržava kontinuiranu edukaciju iz oblasti socijalne zaštite “, navela je na otvaranju resorna većnica Tijana Đorđević – Ilić.\nPrema njenim rečima\nsvi akteri u sistemu moraju se zapitati koliko se na adekvatan način reaguje i da li se reaguje u pravo vreme kada je nasilje nad decom u pitanju.\n“Treba razvijati i preventivne mere ,jer iako su zakonodavni okviri dobro utemeljeni, implementacija istih mora biti razvijenija kroz međusektorsku saradnju i delovanje relevantnih institucija”,rečeno je na ovom skupu.


Povoljne aviokarte do Brisela, Sarajeva i Stokholma | Kamatica\nPočetna > vest > Povoljne aviokarte do Brisela, Sarajeva i Stokholma\nPovoljne aviokarte do Brisela, Sarajeva i Stokholma\nTekst objavljen: 24.07.2015 14:00\nSvi gosti koji sutra dođu u poslovnice Air Serbia-e u Beogradu i Nišu moći će da nabave povratne karte po promotivnim cenama između Beograda i Brisela, Sarajeva i Stokholma počev od 109 evra. Povratna karta do Brisela i Stokholma može se nabaviti po ceni počev od 159 evra, a do Sarajeva počev od 109 evra.\nKarte se mogu kupiti za putovanja od 7. septembra do 15. decembra 2015. godine.\nPoslovnice Air Serbia nalaze se na sledećim lokacijama: Beograd - Bulevar Kralja Aleksandra br. 17, radno vreme subotom je od 9 do 17 časova, Niš - Ulica Vožda Karađorđa br. 19; radno vreme subotom je od 9 do 14 časova, navodi se u saopštenju Air Serbia\npopust na avio karte avio karte aviokompanije


Brza Pošta – Zaštita i informisanje korisnika kurirskih službi\nPrava i obaveze korisnika i kurira 2. јануара, 2022\nImali ste neprijatnost sa kurirskom službom? Oštetili su vaš paket? Informišite se o pravima koja imate kao korisnik poštanskih usluga. Na sajtu Regulatorne agencije ta elektronske komunikacije i poštanske usluge (RATEL) se nalaze korisne...\nCarina i troškovi dostave – Kupovina Preko Interneta 28. јула, 2021\nPodnesite prigovor na rad kurirske službe ONLINE 28. децембра, 2019\nNacionalni registar potrošačkih prava pri Ministarstvu trgovine,turizma i telekomunikacija omogućava potrošačima da podnesu prigovor na rad trgovaca i pružaoca usluga jednostavnim popunjavanjem online formulara. Obrazložite svoj problem i popunite informacije o sebi i kurirskoj...\nNovi zakon o zaštiti potrošača do kraja godine 14. децембра, 2019\nDo kraja godine se očekuje usvajanje novog zakona o zaštiti potrošača koji predviđa besplatno vansudsko rešavanje sporova nezadovoljnih kupaca sa trgovcima. Kako navode u ministarstvu trgovine, turizma i telekomunikacija, rad tela za vansudsko poravnanje...\n3 saveta za bolje pakovanje pošiljke 30. септембра, 2019\nIskustvo Korisnika – Bex 3. јула, 2019\nŠTRAJK – Blokada Post Expresa – Desetine hiljada paketa stoji 28. фебруара, 2019\nU poštanskim centrima u Novom Sadu, Zemunu i Nišu desetine hiljada paketa čeka na dostavu. Zaposleni su obustavili rad poštanskih centara iz kojih se pošiljke distribuiraju i traže povećanje zarada i više zaposlenih na...\nInspekcija, pravni lek za kurirske službe 2. фебруара, 2019\nImate problem sa kurirskom službom i ne znate kome da se obratite za pomoć? Ukoliko ste već iscrpeli sve zalihe strpljenja u komunikaciji sa korisničkim servisom kurirske službe vreme je da potražite pomoć inspekcije...\nBEX – Cene usluga dostave u domaćem transportu 16. новембра, 2018\nBEX – Cenovnik usluga Opis usluge Cena bez PDV PDV Cena sa PDV do 0.5 kg 225.00 45.00 270.00 do 1 kg 266.67 53.33 320.00 do 2 kg 325.00 65.00 390.00 do 5 kg...\nKako razgovarati sa korisničkim servisom u Srbiji 25. октобра, 2018


Dr Gali: Lokdaun daje rezultate\nTanjug 16. decembra 2020. 12:06\nRIM – Infektolog primarijus milanske bolnice dr Masimo Gali tvrdi u intervjuu za list „IL Fato Kotodijano“ da će uz labavije anti-kovid mere biti potrebno duže vremena da se epidemiološka situacija popravi i poziva vlasti, naučnike i medije da pokrenu opsežnu kampanju za vakcinisanje, posebno među mladim ljudima.\n„Ako ne bude daljih zatvaranja, već u januaru bismo mogli ponovo biti u situaciji da zbog povećanog priliva novih kovid pacijenata pretvaramo odeljenja u bolnicama za smeštaj pacijenata zaraženih korona virusom, a to znači manje prostora i vremena za lečenje onih koji imaju druge bolesti“, kaže poznati italijanski infektolog.\nPo njegovoj oceni, epidemiološki brojevi već sada nisu ohrabrujući i postoji realna opasnost, ukoliko vlasti ne pooštre mere, da će se predstojeći praznici pretvoriti u fazu inkubacije, čije će se posledice videti u januaru, kada bi Italija mogla imati do 20 hiljada hospitalizovanih dnevno.\nOn je apelovao na vlasti, medije i naučnike da umesto beskorisne debate „vakcina da ili ne“, pokrenu opsežnu kampanju za vakcinisanje, posebno među mladima.\n„Inače ćemo sa polovinom vakcinisanih, a polovinom onih koji su protiv, morati dugo da se borimo protiv pandemije korona virusa“, naveo je on.\nDr Gali kaže da je italijansko isksustvo iz prvog talasa pandemije pokazalo da zaključavanje, odnosno karantin u celoj zemlji, daje rezultate.\n„U martu smo imali pomoć i saradnju stanovništva, medicinsko osoblje i lekari su bili heroji, a sada situacija je drugačija. Ima jedan manji deo stanovništva koji je pokazuje znake netrpeljivosti i neslaganja sa svim merama, oni su protiv pooštravanja anti-kovid mera. Mislim da smo propustili da u ovoj situaciji izgradimo savezništvo sa mladima“, kaze dr Gali.


Predsednik Aleksandar Vučić biće u ponedeljak domaćin predsedniku Slovenije Borutu Pahoru, koji stiže u zvaničnu posetu Srbiji.\nCeremonija dočeka biće priređena ispred Palate Srbija, za kada je predviđeno da se Vučić sastane sa slovenačkim predsednikom.\nNakon tet-a-tet sastanka, planiran je i sastanak delegacija Srbije i Slovenije, nakon čega su predviđene izjave za medije Vučića i Pahora.\nNajavljeno je i otvaranje poslovnog foruma Srbija - Slovenija.\nKako su ranije naveli slovenački mediji, Pahor će sa Vučićem razgovarati o poboljšanju bilateralnih političkih odnosa i sveobuhvatne saradnje između dve zemlje. Tokom posete biće reči i o napretku Srbije u njenim nastojanjima da se pridruži EU, situaciji u regionu i drugim aktuelnim medjunarodnim pitanjima vezanim za migracije, bezbednost i budućnost EU.\nSrbija je Sloveniji 10. najvaniji trgovinski partner, a bilateralna trgovina premašuje milijardu evra po godini.


Vlada Kraljevine Norveške u prošloj godini podržala privredu Bijelog Polja sa 100.000 dolara\nPrvi sekretar Ambasade Kraljevine Norveške, Stefan Sandstad Almehagen posjetio je Opštinu Bijelo Polje i razgovarao sa predsjednikom Petrom Smolovićem o projektima koji su realizovani u našoj opštini, a koje je finansirala Vlada Kraljevine Norveške.\nNa sastanku je iskazano obostrano zadovoljstvo kvalitetom realizacije projekata i konstatovano da je najveći broj zaposlenih u poređenju sa drugim opštinama koje su bile obuhvaćene projektom Norveška za vas – Crna Gora u Bijelom Polju.\nKraljevina Norveška je kroz ovaj projekat podržala pet malih preduzeća u Bijelom Polju koja su nabavila neophodnu opremu za rad, dok su dvije firme radile stručno osposobljavanje za mesare, konobare i kuvare.\nUkupno za realizaciju 7 projekata je opredijeljeno 100.000 dolara.\nSastanku je prisustvovao koordinator projektnog tima Opštine Bijelo Polje Samedin Agović kao i predstavnici Kancelarije Ujedinjenih nacija za projektne usluge (UNOPS).


Centar na konferenciji UNDP-a o ulozi žena u smanjenju rizika od prirodnih katastrofa\nProgramska direktorka Centra za istraživanje javnih politika Branka Anđelković i istraživačica Centra Maja Kovač, koje vode tim koji sprovodi istrazivanje za nacionalni izveštaj o humanom razvoju za UNDP učestvuju na dvodnevnoj konferenciji Programa Ujedinjenih nacija za razvoj u Srbiji o jačanju uloge žena u sistemu upravljanja vanrednim situacijama. U prostorijama ove organizacije u Beogradu, na skupu pod nazivom „Osnažena uloga žene – otpornija zajednica: proaktivna uloga žena u smanjenju rizika od prirodnih katastrofa“, UNDP želi da podstakne rodnu ravnopravnost u upravljanju rizičnim situacijama.\nStudije koje su sprovedene posle poplava 2014-te u Srbiji pokazale su da rodne uloge imaju uticaja na izloženost riziku, percepciju rizika, ali i na sposobnost odgovora na rizik i spašavanje. Osnaživanjem uloge žene povećava se efikasnost prilikom upravljanja prirodnim katastrofama i jača se otpornost celokupne zajednice.\nPodsećamo, Centar za istraživanje javnih politika predvodi tim koji sporovdi istraživanje o "Otpornosti opština da odgovore na prirodne katastrofe". Do sada je kroz grantove organizacijama civilnog društva za projekte kojima se podstiče rodna ravnopravnost obučeno više desetina žena za spasioce, strelce protivgradne odbrane i volontere u vanrednim situacijama.


Vesti online / Scena / Film / Južni vetar na sve četiri strane sveta (VIDEO)\nSamo par nedelja nakon pretpremijernog prikazivanja "Južnog vetra" na filmskom festivalu u Nišu, gde je ovaj film osvojio čak četiri nagrade žirija, promovisana je prva pesma sa originalnog soundtracka - "Četiri strane sveta" koju izvode Coby i Senidah.\nKoliko je interesovanje za ovaj film, pokazuje i činjenica da je spot za pesmu "Četiri strane sveta" za samo jedan dan videlo više od 500.000 ljudi! Pored vrsne glumačke ekipe koju čine Miloš Biković, Miodrag Radonjić, Nebojša Glogovac, Dragan Bjelogrlić, Jovana Stojiljković, ekipa filma veliku pažnju je posvetila i muzici koja je posebno rađena kako bi upotpunila ovu nesvakidašnju akcionu dramu.\nOslikavajući drugu stranu momaka sa beogradskog asfalta, reditelj Miloš Avramović predstavio je život one generacije koja nije lično iskusila 90-e, ali su se tragovi ovih godina i te kako osetili u njihovim životima. Upravo zato, veliki prostor je posvećen muzici koju za ovaj film potpisuju produkcija Bassivity, baš kao i veoma popularni izvođači kao što su Rasta, Senidah i Coby.\nSvi ljubitelji dobre akcije imaće prilike da vide ovaj film od 23. oktobra za kada je zakazana svečana premijera u Beogradu.\nFILM Filmski susreti u Nišu počeli premijerom "Južnog vetra"


Bojović nezakonito oslobođen, iste sudije donele još kontroverznih odluka - KRIK\nLuka Bojović (printskrin)\nKriminalac Luka Bojović kome se u Srbiji sudilo za ubistvo i pokušaj ubistava nezakonito je 2015. godine oslobođen ovih optužbi, piše u presudi koju je prošle nedelje objavio Vrhovni kasacioni sud. U presudi se navodi da su sudije Višeg suda prekršile zakon pre svega jer su odbile da u dokaze uvrste tajna pisma članova Bojovićeve grupe koja otkrivaju kako se uticalo na svedoke, o čemu je KRIK ranije pisao. Iste ove sudije oslobodile su 2014. i kontroverznog biznismena Stanka Subotića, i bile članovi veća koja su ukinula osuđujuću presudu narko-bosu Darku Šariću 2016. godine i izbacila dokaze iz drugih bitnih predmeta – u suđenju za ubistvo novinara Slavka Ćuruvije i u slučaju protiv bivšeg šefa kabineta Ivice Dačića za odavanje tajni narko-kartelu.\nLuka Bojović prilikom hapšenja u Španiji (foto: printsktrin)\nVeće Višeg suda koje je oslobodilo Bojovića (Mesarović, Jovanović i Milošević) trenutno sudi i u postupku za ubistvo novinara Slavka Ćuruvije koji je pun kontroverzi. Prema pisanju „Cenzolovke“ sudije su izbacile iz spisa neke od važnih dokaza, kao što su izjave koje su policijski inspektori i funkcioneri beogradskog centra Resora državne bezbednosti dali tokom istrage.\nDetaljnije pročitajte u priči „Tajna pisma: Kako je oslobođen Luka Bojović“.


DODIK: Ne mogu više da budem predsednik Srpske, ali..\n03-07-2017 10:05 Izdvojeno Svet Region\n"Mogu da se kandidujem za člana Predsedništva BiH ili da budem nosilac neke od lista, tek ću da vidim šta ću da uradim", rekao je Dodik.\n"To je važno, jer se pozicija Republike Srpske mora rehabilitovati u okvirima Dejtona i Ustava BiH", rekao je Dodik.\n"Ako to ne uspemo u ovom mandatu 2018. godine, oni koji žele da od Saveta ministara naprave vladu, to će učiniti. Naša uloga u tome je da to bude ustavni, a ne željeni organ Bošnjaka", naglasio je Dodik.\n"NJu ne vole, ali se pitala. Nije mogao nijedan stav u BiH da bude izgrađen bez učešća Republike Srpske i to je ono što mi treba da izgradimo. Kada je došao Savez za promene mi smo tu poziciju izgubili", naglasio je Dodik.\n"LJudi su tamo poslednje tri godine promovisali politike na nivou BiH koje nisu odgovarale onome šta je politika Republike Srpske ili šta je dugoročni interes Republike Srpske. Neki ljudi, a i ja sa njima smo na pitanjima, kao što je mehanizam koordinacije ili neka druga pitanja, smatrali da je to egzaktan dokaz izdaje koju su učinili ti ljudi prema Republici Srpskoj", kazao je Dodik. Deca u BiH igrala fudbal u majicama ustaške Crne legije, a Evropa ćuti. Više o tome čitajte OVDE.\nIzvor: Ba.n1info.com/ Kurir\nDodik: Ja držim Republiku Srpsku na svojim leđima i ne dam je nikome!\nObustavlja se istraga protiv Dodika i Cvijanovića\nU KOM SRPSKOM GRADU JE TO MOGUĆE? Policija odobrila skup podrške Ratku Mladiću na dan oslobođenja Srebrenice!\nDODIK: Bez RS nema opstanka Srbima, a jednog dana bićemo država, bez tutora!\nDODIK DOMINIRA: Evo koliko se predsednik Srpske potresao zbog Trampove odluke o "crnoj listi" (VIDEO)\nDODIK: Srbi, napustite reč entitet za RS i koristite reč - država!\nDODIK: Loš sam momak na Zapadu, ali Putina očekujem u Banjaluci!


Kosovski lideri čestitali 4. jul SAD - Radio Kontakt Plus\nKosovski lideri čestitali 4. jul SAD\n08:46, 05.07.2019Izvor: RTK\nPredstavnici kosovskih institucija uputili su srdačne čestitke povodom 4. jula, Dana nezavisnosti SAD, i izrazili zadovoljstvo zbog otvaranja nove zgrade američke ambasade u Prištini.\n"Sjedinjene Americke Države od danas imaju novi dom u novoj zgradi ambasade na Kosovu, ali pravi dom svakog Amerikanca je u našim srcima, u srcima svakog Kosovara", rekao je u četvrtak kosovski predsednik Hašim Tači na otvaranju nove ambasade SAD u Prištini.\nPredsednik kosovske skupštine Kadri Veselji čestitao je SAD 4. jul, istakavši da je Kosovo "blagosloveno" što na svojoj strani ima veliki američki narod.\n"Četvrti jul je važan datum, ne samo za Sjedinjene Države, već i za naš narod i sve narode sveta koji veruju u ljudska prava i slobodu. SAD su bile i nastavljaju da budu garant demokratskih vrednosti i globalnog mira ", napisao je Veselji na svom Fejsbuk profilu.\nPremijer Ramuš Haradinaj naglasio je da je za Kosovo danas praznik, jer je otvorena nova zgrada ambasade SAD, što je dokaz sigurnog i posebnog odnosa sa Amerikom.\n"Ambasadi SAD sam poklonio deklaraciju o nezavisnosti Kosova, koja predstavlja najvišu uzvišenu vrednost koju naša dva naroda dele i brane. Naše strateško partnerstvo sa SAD danas je još snažnije i značajnije i ima za cilj promociju i zaštitu mira i stabilnosti na Kosovu, u regionu i svuda u svetu,"- napisao je Haradinaj na Fejsbuku.


Detalj sa ceremonije primopredaje dužnosti u američkoj vojnoj bazi Bondstil na Kosovu, 17. novembar 2018.\nProteklog vikenda u američkoj vojnoj bazi Bondstil na Kosovu izvršena je primopredaja dužnosti komandanata Multinacionalne borbene grupe Istok koja deluje u sastavu KFOR-a. Dosadašnjeg komandanta srpskog porekla pukovnika Nika Dučića zamenio je pukovnik Roj Makareg iz Nacionalne garde Havaja.\nNa svečanoj ceremoniji primopredaje dužnosti odlazeći komandant Nik Dučić predao je zastavu KFOR-ove Multinacionalne borbene grupe Istok komandantu KFOR-a Salvatoreu Kuoćiju, koji ju je potom dao novom komandantu Roju Makaregu. Time je Dučićev borbeni tim 79. pešadijske brigade iz kalifornijskog grada San Dijega zamenio Makaregov borbeni tim 29. pešadijske brigade iz Kapoelija sa Havaja.\nObraćajući se prisutnima, pukovnik Nik Dučić je rekao da se u proteklih devet meseci njegovog mandata fokusirao na - kako je kazao - četiri područja, pri čemu je prvi bio prisustvo među srpskim stanovništvom.\n“Prema mojoj inicijalnoj proceni bilo je potrebno poboljšati nivo saradnje i dijaloga kako bismo osigurali međusobno poverenje. Od posećivanja crkvenih službi do razgovora sa lokalnim liderima, barijere iz prošlosti brzo su nestajale, dok su američki vojnici bili dobrodošli da prisustvuju i učestvuju na događajima kao što su opštinska slava u Leposaviću, penjanje uz stene u Zubinom Potok i srednjovekovni festival u Gračanici. Danas borbena grupa uživa u novom osećanju prijateljstva i dobrodošlice u srpskoj zajednici, gde su svakodnevni razgovori između vojnika i građana normalna pojava”, rekao je Dučić.\nDučić jer kazao da je u proteklom periodu imao dobru i profesionalnu saradnju sa kosovskim bezbednosnim strukturama, kao i sa vojskom Srbije.\n“Bilo da se radi o zajedničkim patrolama ili razmeni informacija, borbena grupa je bila svedok napora Kosovske policije, granične policije i carine kako bi zaštitili sve građane od onih koji nameravaju da počine štetu. Još jedan bitan partner, koji je bio potreban da se postigne uspeh u pogledu Misije KFOR-a, jeste Vojska Srbije. Naši marljivi i koordinirani napori doveli su do značajnog povećanja mesečnih aktivnosti zajedničkih patrola i osmatračnica duž administrativne linije razgraničenja. Čak i u periodima visokih tenzija na Kosovu, pouzdanost naše saradnje nije bila dovedena u pitanje”, kazao je Dučić.\nKomandant KFOR-a Salvatore Kuoći čestitao je Dučiću kraj veoma uspešne misije, a novom komandantu Roju Makaregu početak misije u vreme - kako je kazao - "značajnih razvoja situacija".\nKo je novi komandant\nNovi komandant KFOR-ove Multinacionalne borbene grupe Istok Roj Makareg, koji će ujedno biti i komandant Bondstila, najveće američke vojne baze na Balkanu, poručio je posle okončanja ceremonije na konferenciji za novinare da će nastaviti sa dosadašnjim aktivnostima u okviru KFOR-a, a da su patrole američkih vojnika na severu Kosova uobičajeni deo aktivnosti.\nPukovnik Roj Makareg koji je trenuto komandant borbenog tima 29.pešadijske brigade Havaja, prethodno je služio kao finansijski oficir Vojske nacionalne garde u Vašingtonu, gde je, kako se navodi u njegovoj biografiji, direktno upravljajo sumom od 16 milijardi dolara, za ukupno 54 države i njihove teritorije.\nPremijer Kosova Ramuš Haradinaj predao je Dučiću poklon za anganžman na Kosovu, a komandant KFOR-a Salvatore Kuo'i mu je uručio medalju NATO-a.\nCeremoniji primopredaje dužnosti prisustvovala je i vršilac dužnosti američkog ambasadora na Kosovu Kolin Hiland i brojni drugi zvaničnici.\nVojska Srbije do vrha napunila mrežu KFOR-a\nRSE: Kosovski Albanac iz 'Bondstila'


Bojan Mijatov | ZR KLIK\nZrenjanin- Kupališna sezona na otvorenom bazenu biće odložena zbog pucanja cevi na sistemu. Početak rada ...\nZrenjanin- Kupališna sezona na otvorenom bazenu biće odložena zbog pucanja cevi na sistemu. Početak rada bazena na otvorenom očekuje se 20. juna, a za sve posetioce, prva tri dana ulaz će biti bespla ...\nZRENJANIN - Početak kupališne sezone na otvorenom gradskom bazenu odložiće se za 1 jul. S obzirom da su u ...\nZRENJANIN - Početak kupališne sezone na otvorenom gradskom bazenu odložiće se za 1 jul. S obzirom da su u toku vrućine i da se živa na termometru kreće iznad proseka za ovo doba godine, mnogi Zrenjani ...


Izbori u Srbiji 2020: Vodič za one koje POLITIKA UOPŠTE NE ZANIMA - 24vesti\nŠta je bre ta frka oko izbora?\nIzbori u Srbiji 2020: Vodič za one koje POLITIKA UOPŠTE NE ZANIMA\nSlažemo se, politika je često dosadna, ali baš zato je ovo pravi vodič za vas.\nI pored svih protesta, bojkota, unošenja kamenja u skupštinu, otimanja mikrofona, polivanja vodom i štrajkova glađu, srpska politika ipak može da deluje dosadno, naročito mladim ljudima. Prema istraživanju Krovne organizacije mladih iz 2020. godine, oko 84,4 odsto mladih u Srbiji smatra da nemaju učešća u političkim procesima.\nPredsednik Srbije Aleksandar Vučić je 4. marta raspisao parlamentarne izbore za 26. april, ali umešala se pandemija korona virusa. Na snagu je stupilo vanredno stanje, onemogućivši javna okupljanja, a samim tim izbore i izbornu kampanju.\nIako je kampanja bojkota bila glasna, a pratili su je protesti, štrajkovi glađu i druge akcije, broj stranaka koji će izaći na izbore mnogo je veći od onih koji će ih bojkotovati. Čak i oni koji su bili među najglasnijima oko ideje bojkota, poput Pokreta slobodnih građana, naći će se na glasačkim listićima.\nSavez za Srbiju – Demokratska stranka, Dveri, Narodna stranka, Stranka slobode i pravde, kao i nekoliko manjih pokreta i udruženja. Inicijativa “Ne da(vi)mo Beograd”\nSergej Trifunović – glumac i lider Pokreta slobodnih građana. Trifunović je poznat po ulogama u filmovima Munje, Kad porastem biću kengur, Bure baruta i seriji Crni Gruja, kao i po radu humanitarne organizacije Podrži život. Za predsednika Pokreta slobodnih građana izabran je 26. januara 2019. godine, mesec dana nakon ostavke Saše Jankovića.\nIako je Trifunović učestvovao na brojnim političkim protestima još od devedesetih godina, ovo je prvi put da učestvuje na izborima i predvodi neki pokret. Pokret slobodnih građana se u početku nalazio u “bojkot taboru”, ali je do promene struje došlo u gotovo poslednjem trenutku.\nOsnovana pre nekoliko godina kao inicijativa prijatelja i istomišljenika, Fondacija Levijatan danas deluje širom regiona. Levijatan se u javnoj sferi pozicionirao kao udruženje koje se bavi zaštitom prava životinja, ali sada izlazi na izbore.\nU prvih dvadeset imena ove liste, samo jedan kandidat je stariji od 30 godina, što je dovoljno da se kvalifikuju kao nova lica na političkoj sceni. U pitanju su uglavnom studenti koji su više od godinu dana, svake subote, protestovali na ulicama Beograda.\nDemonstranti su, između ostalog, zagovarali ideju bojkota izbora, ali je ovo udruženje 28. januara donelo odluku da ipak učestvuje na izborima iako “izborni uslovi nisu bolji”, kako je rekla predstavnica 1 od 5 miliona, Valentina Reković.\nProsečan kandidat na izborima za Skupštinu Srbije 2020. godine je visokoobrazovan muškarac iz Beograda, star 44 godine, prema analizi koju je sproveo Institut za evropske poslove. Analiza je uzela u obzir četiri kategorije: ravnopravnost polova, starosnu i obrazovnu strukturu i geografsku raspodeljenost, saopštio je Institut.\nIzborna tišina počinje u ponoć 18. juna i trajaće sve do zatvaranja biračkih mesta 21. juna u 20 časova. Tokom ta nepuna tri dana, po pravilu bi trebalo da bude mirno.\nSlede rezultati, prvo preliminarni, i stranke koje osvoje većinu će verovatno glasno obeležiti postignut rezultat. Republička izborna komisija objavljuje rezultate u roku od 96 časova od trenutka završetka glasanja.\nRezultati se zvanično objavljuju u Službenom glasniku Srbije, ali moći ćete da ih pročitate i na drugim mestima. U roku od deset dana nakon objavljivanja rezultata, RIK vrši dodelu mandata kandidatima sa izbornih lista prema redosledu na izbornoj listi, počevši od prvog kandidata sa liste.\nJoksimović sa Pluhom: Srbija će nastaviti reforme za pristupanje EU\nTomas Mor: Od kraljevog savetnika do smrtne kazne


Le Penova zatražila od ruskih banaka 27 miliona evra na zajam - 19.02.2016, Sputnik Srbija\nLe Penova zatražila od ruskih banaka 27 miliona evra na zajam\nFrancuska partija Nacionalni front od ruskih banaka traži zajam od 27 miliona evra, piše britanski list „Tajms“. 19.02.2016, Sputnik Srbija\nJoš kad bi kredit bio u rubljama, a obračun bio rublja-franak (onaj stari, a možda uskoro novi), mislim da bi obe strane bile sasvim zadovoljne .\nBraćo Rusi pomozite ovoj gospođi da bi ovi fašisti na zapadu konačno sišli sa vlasti.\nvesti, francuska, marin le pen\n10:05 19.02.2016 (Osveženo: 10:10 19.02.2016)\n© Sputnik / Ramilь Sitdikov / Uđi u foto-galerijuPredsednica Nacionalnog fronta Marin le Pen\nFrancuska partija Nacionalni front od ruskih banaka traži zajam od 27 miliona evra, piše britanski list „Tajms“.\nFrancuska partija Marin Le Pen Nacionalni front zatražila je od ruskih banaka zajam u visini od 27 miliona evra za finansiranje predizborne kampanje na predsedničkim i parlamentarnim izborima, piše britanski list „Tajms“, pozivajući se na knjigovođu partije Valerana de Sen-Žista.\nRanije je Sen-Žist već izjavljivao da se partija našla u situaciji da mora da traži novac u drugim zemljama, jer francuske banke nisu u stanju da odobre bilo kakav kredit. Partija je objavila pisma francuskih banaka koje su odbile da joj odobre kredit.\nPartija „šalje molbe za dodelu zajma kod stranih banaka, pa zašto ih da ne pošalje i ruskim bankama“, izjavio je Sen-Žist.\nPrema preliminarnim podacima, Prva češko-ruska banka u Moskvi (FCRB) mogla bi francuskoj partiji da odobri čitavu sumu, piše list, pozivajući se na izvor radija Evropa 1. FCRB je 2014. godine već odobravala kredite toj partiji u visini od 9 miliona evra.\nLe Penova je izjavila da dobijanje kredita od ruskih banaka za finansiranje predizborne kampanje neće uticati na politiku partije.\n19 Februar 2016, 14:40\n20 Februar 2016, 01:49


Kako zaštititi ljubimce od zagađenog vazduha\n21.01.2020 | Info\nViše od 90 odsto svetske populacije izloženo je zagađenom vazduhu, devet od 10 ljudi udiše zagađen vazduh, a sve ovo nanosi štetu i uzrokuje nelagodnost kod čoveka, ali i drugih živih bića. Do sada, niko nije ni spomenuo pitanje – šta je sa životinjama i kako ih zaštititi od ovog negativnog uticaja?\nPrema podacima Svetske zdravstvene organizacije, oko 6.000 ljudi u Srbiji godišnje umre zbog komplikacija izazvanih zagađenjem vazduha, dok podaci Agencije za zaštitu životne sredine, koja vodi nacionalni registar zagađenja, ukazuju da problem s kvalitetom vazduha imaju skoro sve veće urbane celine u Srbiji. Do sada niko nije ni spomenuo ili se zapitao – šta je sa našim životinjama i kućnim ljubimcima, možemo li ih, i kako zaštititi od zagađenog vazduha. Samo u Beogradu su u poslednjih mesec dana granične vrednosti emisija sumpor dioksida, oksida azota i praškastih materija prekoračene više od 2-3 dana. Sve ovo ima podjednak uticaj, kako na nas ljude, tako i na naše krznene prijatelje – istakao je Goran Šarenac, predsednik Kinološkog društva Novog Beograda.\nJužna Koreja je jedna od onih zemalja koje u svetu imaju najgori kvalitet vazduha, i dok su se Korejci dugo štitili noseći zaštitne maske, od nedavno su to počeli da primenjuju i na svojim ljubimcima. Kako Šarenac tvrdi, ovo se može uskoro desiti I u Srbiji.\nI kada je vazduh zagađen i kada nije, mi imamo zadatak da se prema našim životinjama ponašamo kao prema sami sebi – pa tako da čuvamo njih kao što čuvamo sami sebe i svoju decu I to je jedino rešenje– zaključuje Šarenac.\nOdlična Zvezda pala u finišu\nMozli još tri godine u Partizanu\nPrištinska Gazeta: Lajčak izaslanik EU za dijalog\nKosanović pred Čukarički: Veoma bitan meč, očekujem motivisanog rivala\nMilošević pred TSC: Maksimalan oprez, nisu slučajno u vrhu


Tema: Istraga o švercu cigareta okončana bez potjernice za Djukanovićem i družinom\n18.01.2008., 17:44 #1\nItalijansko tužilaštvo završilo je istragu o švercu cigareta iz Crne Gore. Prema podacima istrage, nema potjernica prema državljanima i političarima iz Crne Gore, saopštio je danas portparol Evropskog parlamenta (EP) Marčelo Vernola.\n"Istrage koje su vođene u Italiji su zaključene. Evropski parlament nije raspisao potjernicu za političarima iz Crne Gore, niti je Tužilaštvo Italije raspisalo međunarodne potjernice prema građanima Crne Gore", naglasio je Vernola.\nKomentarišući član 7 Rezolucije o Crnoj Gori, u kojem se govori o švercu cigareta i umiješanosti visokih crnogorskih zvaničnika u taj posao, Vernola je rekao da u vezi sa tim postoji zvanični izveštaj Ministarstva pravde Italije koji je upućen Ministrstvu pravde Crne Gore.\nOn je na konferenciji za novinare u Podgorici najavio da će Evropski parlament u svom narednom izveštaju, zbog člana 7 Rezolucije o Crnoj Gori, uputiti izvinjenje Crnoj Gori, "jer je zaključeno da je taj član bio nepotreban i da je reč o greški".\nVernola je pozvao članove Evropskog parlamenta Hanesa Svobodu i Jelka Kacina da prispitaju svoje izjave u kojima su sugerisali da lider DPS-a Milo Đukanović ne prihvati kandidaturu za predsednika Crne Gore dok ne bude završena istraga o švercu cigareta pred italijanskim pravosudnim organima.\n"Svoboda i Kacin treba da pojasne svoje izjave u vezi sa Crnom Gorom, jer je to bilo miješanje u demokratski kapacitet Crne Gore i direktno miješanje u predsedničke kandidature", ocijenio je Vernola.\nOn je poručio da zvanična Podgorica treba i da dalje da radi na borbi protiv korupcije i organizovanog kriminala i na većem stepenu nezavisnosti sudstva od izvršne vlasti. Vernola, naime, smatra da je Crna Gora u regionu najviše odmakla na putu ka EU.\n"Izazovi na Kosovu i problemi u BiH najbolje pokazuju koliko je Crna Gora ispred država u regionu, a tome doprinosi i brz ekonomski razvoj i strane investicije koje su prisutne u Crnoj Gori", zaključio je Vernola.


Plenarnim sastankom, koji je održan u Narodnoj banci Srbije, započeli su zvanični razgovori s misijom Međunarodnog monetarnog fonda. Razgovore je predvodila Jorgovanka Tabaković, guverner Narodne banke Srbije i guverner Srbije u Međunarodnom monetarnom fondu. Misiju Međunarodnog monetarnog fonda predvodio je gospodin Jan Kejs Martejn.\nTokom posete misije Međunarodnog monetarnog fonda, koja će boraviti u Beogradu od 24. do 28. februara, biće razmatrana aktuelna fiskalna, monetarna i ukupna makroekonomska kretanja, kao i izgledi i projekcije za naredni period.\nNakon razgovora donet je zajednički zaključak da treba nastaviti s politikama koje daju dobre rezultate.\nGuverner Jorgovanka Tabaković je tokom sastanka posebno istakla da će, pošto je institucija na čijem je čelu sve reformske ciljeve ispunila, Narodna banka Srbije nastaviti da daje punu podršku ekonomskom programu sprovođenjem politike kojom se više od sedam i po godina unazad daje pun doprinos ukupnoj stabilnosti zemlje. „Narodna banka Srbije neće menjati smer ni pravac – nastavlja da bude čuvar stabilnosti, da deluje proaktivno i da bude jedan od lidera u inovacijama”, rekla je guverner Jorgovanka Tabaković. Podsetila je i da, zahvaljujući dobro odmerenim merama, Narodna banka Srbije sedmu godinu zaredom inflaciju drži čvrsto pod kontrolom. Na kraju prošle godine međugodišnja inflacija iznosila je 1,9%, što je i njen prosek za celu godinu. Adekvatnim merama i politikama i učešće problematičnih kredita na kraju decembra spušteno je na nivo od 4,1%, čime je njihovo učešće sada za 80% niže nego u periodu kada smo počeli da primenjujemo Strategiju za njihovo rešavanje. Predstavnici Međunarodnog monetarnog fonda saglasili su se da su rezultati i na tom planu impresivni, navodi se u saopštenju NBS.\nU pogledu dinarizacije, posebno je značajan rast dinarske štednje u toku prošle godine od 30%, kao pokazatelj rasta poverenja u domaću valutu. Sadašnji nivo dinarske štednje pet puta je viši nego u 2012. godini, kada smo krenuli sa Strategijom dinarizacije. „Srbija danas ima i dvanaestogodišnju dinarsku hartiju, što je odraz poverenja u stabilnost koju obezbeđujemo, a mi ćemo nastaviti da radimo aktivno na produženju dinarske krive prinosa”, istakla je guverner Jorgovanka Tabaković. Razgovarano je i o januarskoj odluci J.P. Morgan-a da s pozitivnim izgledima razmatra uključivanje naših dinarskih obveznica u svoj indeks državnih obveznica zemalja u usponu. „Njihova odluka nas posebno raduje, jer na tom uključivanju radimo dugo, naše sekundarno tržište se ubrzano razvija i dosta smo radili da taj cilj i ostvarimo”, ocenjuje Jorgovanka Tabaković. Predstavnici Međunarodnog monetarnog fonda posebno su pozdravili i donošenje regulatornih rešenja kojima se podstiče dinarsko kreditiranje, sa akcentom na mala i srednja preduzeća.\nUz punu podršku održivom rastu i razvoju finansijskog tržišta, kao izuzetno važne za ukupan razvoj i napredak ocenjene su i aktivnosti Narodne banke Srbije na planu inovacija. „S preko deset miliona transakcija u IPS NBS sistemu tokom petnaest meseci njegovog rada, Narodna banka Srbije, u saradnji s bankama, nastavlja da osavremenjuje platne usluge uvođenjem instant plaćanja i QR koda i na prodajnim mestima, tj. kod malih trgovaca”, navodi guverner Jorgovanka Tabaković.\nNakon što su predstavnicima MMF-a predstavljene inovacije u plaćanjima, Martejn je ocenio da je impresioniran rezultatima NBS na tom planu i da je po tome ispred i najrazvijenijih ekonomija sveta.\nPoseta misije predstavlja početak aktivnosti u okviru narednog, četvrtog polugodišnjeg razmatranja sprovođenja ekonomskog programa Republike Srbije, koji je podržan Instrumentom za koordinaciju politika. Treće razmatranje rezultata ekonomskog programa okončano je 19. decembra prethodne godine, kada je Odbor izvršnih direktora Međunarodnog monetarnog fonda doneo odluku o uspešnom završetku tog razmatranja. Odluka je doneta bez održavanja formalnog sastanka Odbora, što je mogućnost koja se koristi kada se proceni da formalna diskusija nije potrebna, s obzirom na dobro sprovođenje mera ekonomske politike i dobre makroekonomske rezultate koje Srbija kontinuirano ostvaruje.\nMMF: Prošle godine globalni dug u odnosu na BDP povećan za 226 odsto